**Valsts sabiedrība ar ierobežotu atbildību**

**“Traumatoloģijas un ortopēdijas slimnīca”**

**2024. gada pārskats**

**SATURS**

|  |  |
| --- | --- |
|  | Lpp. |
| Ziņas par Sabiedrību | 3 |
| Vadības ziņojums | 4 - 11 |
| Peļņas vai zaudējumu aprēķins | 12 |
| Bilance | 13 - 14 |
| Naudas plūsmas pārskats | 15 |
| Pašu kapitāla izmaiņu pārskats | 16 |
| Finanšu pārskata pielikums | 17 – 32 |
| Revidentu ziņojums |  |

**Ziņas par Sabiedrību**

|  |  |
| --- | --- |
| Sabiedrības nosaukums | Traumatoloģijas un ortopēdijas slimnīca |
| Sabiedrības juridiskais statuss | Valsts sabiedrība ar ierobežotu atbildību |
| Reģistrācijas Nr.,vieta, datums | 40003410729, Duntes ielā 22, Rīga  2004. gada 11. novembrī |
| Juridiskā adrese | Duntes ielā 22, Rīga, LV-1005 |
| NACE kods un nosaukums | 86.10 – Slimnīcu darbība |
| Dalībnieki | LR Veselības ministrija - 100% |
| Valdes locekļi | Agnis Driksna  \*Pilnvaru termiņš:  no 18.02.2025. |
| Valdes locekļi | Modris Ciems  Pilnvaru termiņš:  no 30.09.2022. līdz 29.09.2027. |
| Pārskata periods | 01.01.2024. – 31.12.2024. |
| Revidenti: | |  | | --- | | SIA ”Pagrabnieces Auditoru Birojs”  Reģ. Nr. 40002030404  Licences Nr. 8  Zvērinātā revidente Nellija Pagrabniece  Sertifikāts Nr. 87 | |

**Kapitāla daļu turētājs un kapitāla daļu turētāja pārstāvis**

Saskaņā ar likuma „Publiskas personas kapitāla daļu un kapitālsabiedrību pārvaldības likums” 12. pantu valsts sabiedrības ar ierobežotu atbildību „Traumatoloģijas un ortopēdijas slimnīca” valsts kapitāla daļu turētājs ir LR Veselības ministrija. Šajā likumā paredzētos kapitāla daļu turētāja lēmumus pieņem valsts kapitāla daļu turētāja pārstāvis:

Agnese Vaļuliene – Veselības ministrijas valsts sekretāre no 2023. gada 13. decembra.

\* Atbilstoši Kapitālsabiedrību pārvaldības likuma 31. panta devītajai daļai Sabiedrības valdes loceklis Agnis Driksna valdes locekļa amata pienākumus pildīs līdz brīdim, kad šā likuma 31. pantā noteiktajā nominēšanas kārtībā valsts kapitāla daļu turētājs amatā ievēlēs  kandidātu, kurš uzvarēs izsludinātajā Sabiedrības valdes locekļa amata konkursā.

**Vadības ziņojums**

1. **Informācija par Sabiedrības darbības veidu, attīstību, darbības finansiālajiem rezultātiem un tās pašreizējo finansiālo stāvokli**

VSIA „Traumatoloģijas un ortopēdijas slimnīca” (turpmāk tekstā – Sabiedrība) pamatdarbības veids ir sekundāro ambulatoro un stacionāro medicīnisko pakalpojumu sniegšana. NACE kods 86.10 – Slimnīcu darbība. Saskaņā ar normatīvajiem aktiem, iestāde ir Veselības ministrijas pārraudzībā esoša valsts kapitālsabiedrība, kurā Veselības ministrija ir valsts kapitāla daļu turētāja un, kas ir izveidota, lai nodrošinātu augsti kvalificētu traumatoloģiski ortopēdisku aprūpi un palīdzību ne tikai LR iedzīvotājiem, bet arī ES pilsoņiem, kā arī sadarbībā ar LR traumatologu un ortopēdu asociāciju veiktu traumatoloģijas un ortopēdijas darba analīzi un noteiktu šīs medicīnas nozares attīstības stratēģiskos virzienus Latvijā.

Sabiedrība ir vienīgā Latvijā specializētā slimnīca, kas sniedz augsti kvalificētu medicīnisko palīdzību smagu skeleta traumu gadījumos, sekundāru medicīnisko palīdzību smagu, sarežģītu traumu seku likvidēšanā, veic ortopēdiskas operācijas dažādu skeleta un locītavu slimību gadījumos, tādejādi ieņemot neaizstājamu vietu neatliekamās medicīniskās palīdzības un veselības aprūpes ķēdē. Sabiedrībā ir uzkrāta unikāla pieredze un zināšanas dažādu traumu un to seku ārstēšanā.

Sabiedrības darbības virzieni ir:

* ambulatorās konsultācijas;
* diagnostika;
* ķirurģija (traumatoloģija, endoprotezēšana, artroskopiskā ķirurģija, plaukstas ķirurģija, mugurkaula ķirurģija, deformāciju korekcija, onkoloģiskā ķirurģija, strutainā ķirurģija);
* rehabilitācija;
* apmācība;
* pētnieciskā darbība.

Sabiedrībā ir ieviesta un joprojām tiek uzturēta pakalpojumu kvalitātes vadības sistēma atbilstoši ISO 9001 kvalitātes standartiem. Sabiedrībā regulāri tiek ieviestas jaunas, ES standartiem atbilstošas medicīniskās tehnoloģijas un uzlabota un nodrošināta visa medicīniskā personāla kvalifikācija.

Lai nodrošinātu nepārtrauktu attīstību visos tās līmeņos, Sabiedrībai ir noteiktas un uzturētas sekojošas attīstības prioritātes:

* Augsti kvalificētas palīdzības nodrošināšana;
* Personāla profesionāla līmeņa nepārtraukta celšana;
* Sniegto pakalpojumu kvalitātes izvērtēšana un analīze;
* Pacientu vēlmju un ārstēšanas kvalitātes izzināšana;
* Plānveida slimnieku plūsmas optimizācija;
* Plānveida ķirurģijas risku samazināšana;
* Elektroniskās ambulatorās un stacionārās datu veidošanas, aprites un glabāšanas sistēmas pilnveidošana;
* Endoprotezēšanas rindu reģistra uzturēšana un attīstīšana;
* Jauno traumatoloģisko un ortopēdisko metožu aprobācija un ieviešana Latvijā;
* Pētnieciskā darbība;
* Līdzdalība Latvijas medicīnas augstskolu studentu un ārstu pēcdiploma apmācībā;
* Slimnīcas kopējās infrastruktūras uzlabošana.

VSIA “Traumatoloģijas un ortopēdijas slimnīca” pārskata gadu ir noslēgusi ar zaudējumiem

EUR 545692.24. Pārskata gada darbības rezultātu ietekmēja materiālu un medicīnas preču izmaksu pieaugums, kā arī nepietiekams valsts piešķirtā finansējuma apjoms.

2024. gada laikā Sabiedrībā veikti virkne pasākumi, kas saistīti ar tās attīstību un infrastruktūras uzlabošanu (skat. zemāk aprakstu par attīstības pasākumiem).

Lai gūtu priekšstatu par 2024. gada finanšu rādītājiem, piedāvājam finanšu rezultātu analīzi dinamikā ar iepriekšējo – 2023. pārskata gadu.

* 1. **Likviditātes rādītāji**

**Kopējās likviditātes aprēķins**

|  |  |  |  |
| --- | --- | --- | --- |
| **Uz pārskata perioda beigām** | **Apgrozāmie līdzekļi (EUR)** | **Īstermiņa saistības (EUR)** | **Kopējā likviditāte** |
| **1** | **2** | **3=1/2** |
| 2023 | 2 199 377 | 3 304 479 | 0.67 |
| 2024 | 3 651 837 | 5 150 253 | 0.71 |

Sabiedrībā kopējās likviditātes rādītāji liecina, ka Sabiedrības rīcībā ir apgrozāmie līdzekļi (likvīdi), ar kuriem tiek gandrīz pilnībā segtas uzņēmumam esošās īstermiņa saistības.

**Ātrās likviditātes aprēķins**

|  |  |  |  |  |
| --- | --- | --- | --- | --- |
| **Uz pārskata perioda beigām** | **Apgrozāmie līdzekļi (EUR)** | **Krājumi (EUR)** | **Īstermiņa saistības (EUR)** | **Ātrā likviditāte** |
| **1** | **2** | **3** | **4** |
| 2023 | 2 199 377 | 581 876 | 3 304 479 | 0.49 |
| 2024 | 3 651 837 | 644 110 | 5 150 253 | 0.58 |

Pēc starptautiskajiem standartiem, šim rādītājam vajadzētu būt nedaudz lielākam par 1, jo tikai tādā gadījumā Sabiedrība reāli spēj segt savas īstermiņa saistības. Ja rādītājs ir virs 2, tas liecina, ka banku kontos uzkrājušies naudas līdzekļi. Šajā gadījumā rādītājs salīdzinājumā ar 2023. gadu ir palielinājies.

**Absolūtā likviditāte**– tā parāda, kādu daļu no īstermiņa saistībām Sabiedrība var segt ar brīvajiem naudas līdzekļiem.

**Absolūtās likviditātes aprēķins**

|  |  |  |  |
| --- | --- | --- | --- |
| **Uz pārskata perioda beigām** | **Naudas līdzekļi (EUR)** | **Īstermiņa saistības (EUR)** | **Absolūtā likviditāte** |
| **1** | **2** | **3** |
| 2023 | 341 159 | 3 304 479 | 0.10 |
| 2024 | 1 217 330 | 5 150 253 | 0.24 |

Koeficients parāda, kādu daļu no īstermiņa saistībām Sabiedrība var segt ar brīvajiem naudas līdzekļiem.

Tabulā var redzēt, ka absolūtās likviditātes koeficients 2024.gadā ir 0.24, tas tādēļ, ka uzņēmuma īstermiņa saistības pārsniedz esošos naudas līdzekļus .

* 1. **Rentabilitātes rādītāji**

Rentabilitāte ir Sabiedrības darbības efektivitātes rādītājs.

Ar **rentabilitāti** saprot attiecību starp peļņas lielumu un kādu citu rādītāju, kurš saistīts ar attiecīgās peļņas lielumu.

Rentabilitātes vērtēšanai nav noteiktu kritēriju, lielums ir atkarīgs no Sabiedrības darbības veida, apgrozījuma struktūras. To izsaka procentos. Jo augstāks šis procentu līmenis, jo Sabiedrības darbība ir efektīvāka, zems rentabilitātes līmenis liecina par Sabiedrības neveiksmi; ja to nenovērš laikus, ir sagaidāma Sabiedrības darbības krīze.

***Komerciālā rentabilitāte*** – to izmanto, lai mērītu Sabiedrības produkcijas ražošanas un realizācijas efektivitāti ienākumu radīšanā. Rādītājs raksturo peļņas lielumu Sabiedrības ieņēmumos, t.i., rāda peļņu uz pārdošanas (apgrozījuma) vienību.

**Komerciālās rentabilitātes aprēķins**

|  |  |  |  |
| --- | --- | --- | --- |
| **Uz pārskata perioda beigām** | **Pārskata perioda peļņa (zaudējumi) (EUR)** | **Neto apgrozījums (EUR)** | **Komerciālā rentabilitāte,%** |
| **1** | **2** | **3** |
| 2023 | - 763 422 | 26 256 478 | - 2.91 |
| 2024 | -545 692 | 29 566 113 | -1.85 |

**Pašu kapitāla rentabilitāte**– no īpašnieka viedokļa raugoties, tas ir vissvarīgākais rādītājs, jo tas parāda, cik daudz peļņas iegūts uz katru Sabiedrībā ieguldīto eiro.

**Pašu kapitāla rentabilitātes aprēķins**

|  |  |  |  |
| --- | --- | --- | --- |
| **Uz pārskata perioda beigām** | **Pārskata perioda peļņa (EUR)** | **Pašu kapitāls (EUR)** | **Pašu kapitāla rentabilitāte,%** |
| **1** | **2** | **3** |
| 2023 | -763 422 | 5 842 844 | -13.06 |
| 2024 | -545 692 | 5 238 312 | -10.42 |

**1.3. Aprites rādītāji**

Sabiedrības līdzekļu **aprites rādītāji** raksturo Sabiedrības līdzekļu izmantošanas efektivitāti. Aprites rādītājiem ir liela nozīme Sabiedrības finansiālā stāvokļa novērtēšanā, jo līdzekļu aprites ātrums ir to pārvēršanas naudas formā ātrums, kas tieši ietekmē Sabiedrības maksātspēju.

***Aktīvu aprite*** – tā raksturo Sabiedrības mantas izmantošanas efektivitātes pakāpi. Šis rādītājs ir viens no galvenajiem saimniekošanas efektivitātes rādītājiem, jo nosaka realizētās produkcijas apjoma atkarību no aktīvu summas.

**Aktīvu aprites aprēķins**

|  |  |  |  |
| --- | --- | --- | --- |
| **Pārskata periods** | **Neto apgrozījums (EUR)** | **Aktīvu kopsumma (EUR)** | **Aktīvu aprite** |
|  | **1** | **2** | **3** |
| 2023 | 26 256 478 | 14 910 301 | 1.76 |
| 2024 | 29 566 113 | 17 746 693 | 1.67 |

Praktiski šis rādītājs parāda, cik reizes atskaites periodā notiek pilns ražošanas un apgrozības cikls, kas pēc tam tiek reducēts peļņā vai arī cik naudas vienības ir ienesusi katra aktīvu naudas vienība. Pie pārāk zema rādītāja var secināt, ka ir bijušas pārmērīgas investīcijas vai arī samazinājies apgrozījums. Praktiski, cik uz 1 EUR aktīvu ir iegūta peļņa. Salīdzinot ar 2023. gadu, rādītājs būtiski neatšķiras.

***Krājumu aprite*** – šis koeficients rāda, cik reizes apritējuši krājumos ieguldītie līdzekļi. Zems krājumu aprites koeficients nozīmē to, ka krājumos ieguldītie līdzekļi parasti aprit lēnāk, kā pakalpojumu sfērā iesaistītie. Pārmērīgi krājumi, savukārt, nozīmē to, ka tajos ir neefektīvi ieguldīti līdzekļi.

**Krājumu aprites koeficienta aprēķins**

|  |  |  |  |
| --- | --- | --- | --- |
| **Pārskata periods** | **Pārdotās produkcijas ražošanas izmaksas (EUR)** | **Krājumu vidējais atlikums (EUR)** | **Krājumu aprite** |
|  | **1** | **2** | **3** |
| 2023 | 25 240 149 | 581 876 | 43.38 |
| 2024 | 28 113 232 | 644 110 | 43.65 |

Krājumu aprites rādītājs 2024. gada beigās bija 43.65, tas norāda uz to, ka krājumos ieguldītie līdzekļi gada laikā apritējuši 43.65 reizes, 2023. gadā – 43.38 reizes.

Kopumā – jo augstāks krājumu aprites koeficients, jo mazāk līdzekļu ir saistīti krājumos, kas ir apgrozāmo līdzekļu mazāk likvīdā daļa, jo stabilāks ir Sabiedrības finansiālais stāvoklis. Sākot ar 2011. gadu, preču piegādes līgumi Sabiedrībā tiek slēgti uz konsignācijas noteikumiem, kas ļauj koeficientu saglabāt pietiekami augstā līmenī.

***Debitoru parādu aprite*** – šis rādītājs parāda, cik ātri paiet laiks, kad Sabiedrība sniedz pakalpojumu un saņem naudu.

**Debitoru parādu aprites aprēķins**

|  |  |  |  |
| --- | --- | --- | --- |
| **Pārskata periods** | **Neto apgrozījums (EUR)** | **Vidējā debitoru parādu summa (EUR)** | **Debitoru parādu aprite** |
|  | **1** | **2** | **3** |
| 2023 | 26 256 478 | 1 276 342 | 20.57 |
| 2024 | 29 566 113 | 1 790 397 | 16.51 |

Ilgs iekasēšanas periods saistīts ar to, ka vairāk līdzekļu ir iesaistīti debitoru norēķinos, tas var radīt papildus izmaksas. Ilgu iekasēšanas periodu var atzīt tikai tad, ja tas sekmē apgrozījuma pieaugumu.

Ar šo rādītāju ir saistīts cits rādītājs, kurš rāda, cik dienas vidēji paiet no pakalpojuma sniegšanas līdz samaksas saņemšanai.

* 1. **Saistību rādītāji**

***Saistību rādītāji*** – tie raksturo pakāpi, kādā no ārienes piesaistītie līdzekļi pastiprina Sabiedrības rīcībā esošos līdzekļus. Tie ir paredzēti, lai: noteiktu un raksturotu saistību attiecību pret pašu kapitālu vai aktīvu kopsummu; novērtētu Sabiedrības iespējas paaugstināt saistību summu; palīdzētu novērtēt Sabiedrības spēju noteiktā termiņā nokārtot saistības.

**Saistību īpatsvara aprēķins**

|  |  |  |  |
| --- | --- | --- | --- |
| **Pārskata periods** | **Saistības (EUR)** | **Bilances kopsumma (EUR)** | **Saistību īpatsvars** |
|  | **1** | **2** | **3** |
| 2023 | 8 825 002 | 14 910 301 | 0.59 |
| 2024 | 12 241 333 | 17 746 693 | 0.69 |

Šim rādītājam ir noteikts normatīvs : k<0.5, jo šis rādītājs ir zemāks, jo labprātāk kreditori izsniegs kredītu.

**Pašu kapitāla līdzdalības aprēķins**

|  |  |  |  |
| --- | --- | --- | --- |
| **Pārskata periods** | **Pašu kapitāls (EUR)** | **Aktīvu kopsumma (EUR)** | **Pašu kapitāla līdzdalība** |
|  | **1** | **2** | **3** |
| 2023 | 5 842 844 | 14 910 301 | 0.39 |
| 2024 | 5 238 312 | 17 746 693 | 0.30 |

Praksē tiek uzskatīts, ka šis koeficients jāuztur diezgan augstā līmenī. Tas liecina par aizņemtā kapitāla nelielu īpatsvaru pašu līdzekļu apjomā. Par pietiekamu pašu līdzekļu apjomu var uzskatīt, kad pašu kapitāls sastāda apmēram 40 līdz 60 % no uzņēmuma kopējā kapitāla.

1. **Svarīgākie faktori un pasākumi, kas nosaka un ietekmē Sabiedrības darbības rezultātus**

Lai pacientiem tiktu nodrošināta iespēja saņemt kvalitatīvus valsts apmaksātus veselības aprūpes pakalpojumus, Sabiedrība, ievērojot visas normatīvajos aktos noteiktās prasības, slēdz līgumus ar Nacionālo veselības dienestu. Savstarpēji noslēgtajā līgumā noteiktā finansējuma apjoma īpatsvars vidēji 2024. gadā sastādīja 89% no Sabiedrības kopējiem ieņēmumiem, tātad Nacionālais veselības dienests ir Sabiedrības lielākais sadarbības partneris un finansējuma avots. Viens no būtiskākajiem faktoriem, kas izriet no augstākminētā, ir savstarpēji noslēgtajā līgumā noteikto prasību un pienākumu izpilde, kā, piemēram:

* Ievērot normatīvos aktus, kas attiecas uz veselības aprūpes organizāciju, pakalpojumu sniegšanu un pakalpojumu kvalitātes nodrošināšanu;
* Plānot veselības aprūpes pakalpojumu sniegšanas nodrošinājumu pa periodiem, ņemot vērā: nepieciešamību nodrošināt pacientiem veselības aprūpes pakalpojumu pieejamību kalendārā gada laikā kalendārajam gadam noteiktās summas ietvaros;
* Prioritāri sniegt veselības aprūpes pakalpojumus pacientiem ar neatliekamām medicīniskām indikācijām utt.

Samaksu Sabiedrībai par sniegtajiem medicīniskajiem pakalpojumiem nosaka savstarpēji noslēgtā līguma ietvaros noteiktie pakalpojumu tarifi un kopējais finansējuma apjoms gadam, stacionārajam darbam daļēji tas ir tāmes finansējums. Lai nodrošinātu Sabiedrības nepārtrauktu darbību, tiek veikti sekojoši pasākumi:

* Plānveida pacientu kustības plānošana un kontrole;
* Sniegto veselības aprūpes pakalpojumu apjoma plānošana, vadoties no finanšu izlīdzināšanas un sezonalitātes principa, proti – ziemas un rudens mēnešos strādāt ar lielāku intensitāti, lai vasaras mēnešos un darbinieku atvaļinājuma laikā, kad Sabiedrības gultu noslogojums un operativitāte samazinās, sniegto pakalpojumu apjoms noslēgtā līguma ietvaros gada laikā izlīdzinātos;
* Preču un pakalpojumu iepirkšana atbilstoši Publisko iepirkumu likumā noteiktajai kārtībai;
* Medicīnas, saimniecības preču un medikamentu limitu noteikšana;
* Sabiedrības budžeta kārtējam kalendārajam gadam sastādīšana un tā periodiska kontrole.

Vadoties no augstākminētā, varam secināt, ka viens no būtiskākajiem veiksmīgas darbības faktoriem, kas nosaka Sabiedrības darbības rezultātus, ir savstarpēji noslēgtā līguma ar Nacionālo veselības dienestu vadīšana, kontrole, uzraudzība, kā arī nepārtraukta sadarbība līguma nosacījumu uzlabošanai.

Lai gūtu papildus saimnieciskās darbības ieņēmumus, tiek veikti pasākumi, kas saistīti ar citu ieņēmumu gūšanu, tai skaitā maksas pakalpojumu sniegšanu.

Kā atbalsta funkcija iekšējo procesu nodrošināšanai Sabiedrībā darbojas Kvalitātes vadības sistēma, kas ir bāzēta uz procesiem un to detalizētiem aprakstiem, kas, savukārt, dod iespēju pieņemt pamatotākus lēmumus un racionālāku resursu izmantošanu. Aprakstot un analizējot procesus, ir iespēja pilnveidot darbību, uzlabot tās kvalitāti un efektivitāti, ekonomēt laiku un izmaksas. Regulāra paškontrole, iekšējo un ārējo auditu formā, sniedz iespēju nepārtraukti uzlabot un pilnveidot esošās ārstnieciskā procesa darbības.

Regulāri veicot anketēšanu dažādās Sabiedrības struktūrvienībās, tiek izzināts un analizēts klientu apmierinātības līmenis, kas tiek veikts ar mērķi – nodrošināt individuālu un klienta vēlmēm atbilstošu pasūtījuma izpildi, arvien paaugstinot slimnīcas piedāvāto pakalpojumu kvalitāti. Slimnīcā norit pacientu ziņotās pieredzes mērījumi (PREM), periodiski piemērojot uzlabošanas darbības.

1. **Informācija par Sabiedrības personālu, darba samaksas sistēmu un atbalstu darbiniekiem**

Sabiedrības darba tiesisko attiecību saturu, darba samaksu un darbinieku sociālās aizsardzības un citus nosacījumus regulē starp Arodorganizāciju un darba devēju savstarpēji noslēgtais darba koplīgums. Sabiedrībā ir izstrādāta darba samaksas sistēma, kas nosaka izejas amata algas likmi sadalījumā pa struktūrvienībām un amatiem. Nolikums paredz dažādas piemaksas, vadoties no darba specifikas un intensitātes, kā arī atbilstoši izglītībai un veiktā darba kvalitātei. Piemaksu sistēma piemērota ārstniecības personām, tā darbojas motivējoši laikā, kad darba apjoms ir lielāks un ļauj ietaupīt līdzekļus laika periodā, kad pacientu pieplūdums nav tiks liels. Izstrādājot darba samaksas sistēmu un nosakot amata algas likmes, no Sabiedrības vadības puses ir noteiktas prioritārās medicīnas personāla grupas (vispārējās aprūpes māsas (operāciju zālē un intensīvajā terapijā nodarbinātās), anesteziologi, reanimatologi un radiologi), kurām darba samaksa atšķiras no zemākās noteiktās amata algas likmes konkrētajai grupai.

Savukārt, lai Darba koplīgums darbotos kā atbalsts darbiniekiem, tajā paredzēti sekojoši papildnosacījumi: papildatvaļinājums trīs darba dienu apmērā sakarā ar stāšanos laulībā; papildatvaļinājums divu darba dienu apmērā sakarā ar laulātā, vecāku, bērna vai cita tuva ģimenes locekļa nāvi; papildatvaļinājums vienas darba dienas apmērā izlaiduma dienā, darbiniekam vai tā bērnam absolvējot izglītības iestādi; papildatvaļinājums trīs darba dienu apmērā darbiniekiem, kuriem ir trīs vai vairāki bērni vecumā līdz 16 gadiem vai bērns invalīds līdz 18 gadu vecumam; papildatvaļinājums vienas darba dienas apmērā darbiniekiem, kuru aprūpē ir mazāk par trim bērniem vecumā līdz 14 gadiem; darbiniekam, kas nepārtraucot amata pienākumu pildīšanu, sekmīgi mācās valsts akreditētā izglītības iestādē vai ārvalsts mācību iestādē, kuras izdotie diplomi tiek atzīti Latvijā, lai iegūtu amata pienākumu izpildei nepieciešamās zināšanas, studiju gala pārbaudījumu un valsts pārbaudījumu kārtošanai (arī tādēļ, lai varētu sagatavoties šiem pārbaudījumiem, izstrādāt un aizstāvēt bakalaura, maģistra, kvalifikācijas, promocijas darbu vai diplomdarbu) piešķir mācību atvaļinājumu līdz 20 darba dienām gadā; desmit darba dienu papildatvaļinājums katrā kalendārā gadā darbinieku profesionālajai pilnveidei pēc savas iniciatīvas, saglabājot darba algu.

2024. gadā no Sabiedrības puses ir veikts darbs ārstniecības un aprūpes personāla profesionālās pilnveides jomā. Rūpējoties par klientu apmierinātību, sniegto pakalpojuma un pacientu aprūpes kvalitāti un drošību, Sabiedrība vienmēr uztur aktuālas ārstniecības personu (māsas, ārsta palīga, māsas palīga) praktiskās specifiskās zināšanas ortopēdisku un traumatoloģisku pacientu aprūpē. Sabiedrība sniedz atbalstu savu darbinieku profesionālo zināšanu pilnveidei, kas ir nepieciešama, lai uzturētu kvalitatīvu aprūpes praksi.

1. **Informācija par Sabiedrības attīstības pasākumiem 2024. gada laikā**

2024. gadā iepirkumu procedūru rezultātā tika veikta virkne pasākumu, kas būtiski uzlabo pacientu aprūpes kvalitāti klīniskajās nodaļās un kopējo Sabiedrības darbību kopumā. Lai gūtu priekšstatu par būtiskākajām aktivitātēm un veiktajiem iepirkumiem, zemāk sniedzam detalizētāku informāciju par 2024. gadā veiktiem iepirkumiem:

1. Atklāts konkurss “Lielo stobra kaulu osteosintēzes plākšņu, skrūvju piegāde”;
2. Atklāts konkurss “Teritorijas apsaimniekošanas pakalpojumu sniegšana”;
3. Atklāts konkurss “Sterilizācijas palīgmateriālu un dezinfekcijas līdzekļu piegāde”;
4. Atklāts konkurss “Mugurkaula ķirurģijai nepieciešamo implantu piegāde”;
5. Atklāts konkurss “Medikamentu un medicīnas palīgmateriālu piegāde”;
6. Iepirkuma procedūra “Elkoņa endoprotezēšanas implantu piegāde”;
7. Iepirkuma procedūra “Nepārtrauktas pasīvas kustības izstrādes ierīces - elkoņa locītavai piegāde”;
8. Iepirkuma procedūra “Vienreizlietojamās sterilās veļas komplekta gūžas locītavas endoprotezēšanai piegāde”;
9. Iepirkuma procedūra “Kakla, krūšu un jostas daļas ķirurģijai nepieciešamo implantu piegāde”;
10. Iepirkuma procedūra “Liftu tehniskā apkope”;
11. Iepirkuma procedūra “Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi”;
12. Atklāts konkurss “Telpu remontdarbi slimnīcas 3. un 5.nodaļā”;
13. Atklāts konkurss “Lielo stobra kaulu osteosintēzes intramedulāro stieņu piegāde”;
14. Atklāts konkurss “Specifisko, vienreizlietojamo instrumentu slimnīcā esošajiem komplektiem piegāde,”;
15. Atklāts konkurss “Barotņu, reaģentu un piederumu piegāde mikrobioloģijas diagnostikai”;
16. Atklāts konkurss “Funkcionālo pacientu gultu ar matraci un skapīti piegāde”;
17. Iepirkuma procedūra “Automātisko durvju uzstādīšana un durvju automātikas nomaiņa”;
18. Iepirkuma procedūra “Slimnīcas ēku logu un to saistīto elementu tīrīšana un mazgāšana ”;
19. Iepirkuma procedūra “PEEK materiāla starpskriemeļu diska aizvietojošu implantu jostas daļai pie priekšējās pieejas piegāde”;
20. Iepirkuma procedūra “Acetabulārās izņemšanas sistēmas piegāde”;
21. Iepirkuma procedūra “Brauktuves seguma atjaunošanas darbi”;
22. Iepirkuma procedūra “Automātisko durvju tehniskā apkope un remonts”;
23. Atklāts konkurss “Laboratorisko izmeklējumu nodrošināšana”;
24. Atklāts konkurss “Robotizēta mugurkaula navigācijas sistēma ar nokomplektētiem navigējamiem instrumentu komplektiem implantu ievietošanai atvērtā, minimāli invazīvā vai endoskopiskā veidā”;
25. Atklāts konkurss “Pleca locītavas endoprotēžu piegāde”;
26. Atklāts konkurss “Ķirurģiskā šuvju materiāla piegāde”;
27. Atklāts konkurss “Hemostātisko līdzekļu, kaulu defektu aizpildītāju un incīzijas plēves piegāde”;
28. Iepirkuma procedūra “Sonoskopa piegāde”;
29. Iepirkuma procedūra “Datorkrēslu, biroja krēslu iegāde”;
30. Iepirkuma procedūra “Kondicionieru piegāde un uzstādīšana”;
31. Iepirkuma procedūra “Duntes iela 22 K-3 otrā stāva pārseguma siltināsana, tehnoloģisko laipu izbūve”;
32. Atklāts konkurss “Centralizētās sterilizācijas un sterilo materiālu apgādes nodaļas iekārtu apkopes”;
33. Atklāts konkurss “Asiņu reinfūzijas aparāta (Cell Saver) autoLog Medtronic un (Cell Saver) autoLog IQ vienreizējo komplektu piegāde”;
34. Atklāts konkurss “Veļas mazgāšanas pakalpojuma sniegšana”;
35. Atklāts konkurss “Bezcementa gūžas locītavas endoprotēzes ar paaugstinātas osteointegrācijas pārklājumu piegāde”;
36. Atklāts konkurss “Artroskopisko implantu piegāde”;
37. Atklāts konkurss “Ražotājfirmas Philips jonizējošo starojumu avotu profilaktiskā, korektīvā apkope un rezerves daļas”;
38. Iepirkuma procedūra “Telpu uzkopšanas inventāra piegāde”;
39. Iepirkuma procedūra “Medicīniskā skābekļa gazifikācijas un uzglabāšanas sistēmas noma un tai nepieciešamā medicīniskā skābekļa piegāde”;
40. Iepirkuma procedūra “Rentgena iekārtas piegāde”;
41. Iepirkuma procedūra “Medicīnas preču piegāde Traumatoloģijas centram (4. nodaļai)”;
42. Iepirkuma procedūra “Priekšējās fiksācijas sistēma mugurkaula kakla daļas skriemeļu traumu un deģeratīvu saslimšanu ķirurģiskai ārstēšanai”.

2024.gada laikā Sabiedrība nepārtraukti pilnveidoja un modernizēja savu IT infrastruktūru, samazinot tās uzturēšanas izmaksas, lai nodrošinātu stabilu un nepārtrauktu datorsistēmas serveru darbu un neradītu draudus programmatūru informācijas pieejamībai.

2024.gada 1. ceturksnī tika pabeigta grāmatvedības sistēmas “Horizon” konfigurēšana darba laika uzskaitei un plānošanai. Ar datortehniku tika aprīkotas 5 jaunas darba vietas, kā arī renovētas 7 esošas darba vietas. Tika uzstādīta lokāla apskaņošanas sistēma Rehabilitācijas nodaļā.

2024.gada 2. ceturksnī tika uzlabota Ambulatorās nodaļas IT infrastruktūra- renovētas vairāk ka 20 esošas darba vietas, ka arī tika pabeigta darba vietu organizācija 3. nodaļas ārstu telpās. Veikta 4 komutatoru nomaiņa 3. nodaļas serveru telpā un komutācijas skapī. Tika iegādāta un uzstādīta jauna pasta kontroles sistēma.

2024.gada 3. ceturksnī tika nomainītas 3 analogās sarunu iekārtas pret IP iekārtām Centralizētās sterilizācijas un sterilo materiālu apgādes nodaļā, kā arī uz IP protokolu tika pārslēgti pēdējie analogie telefoni un tika likvidēta novecojusī analogā telefona centrāle Panasonic. Ar datoriem tika aprīkotas 2 darba vietas. Operāciju bloki tika aprīkoti ar videonovērošanas sistēmu. Tika sagatavoti lietošanai14 mini datori Synapsys programmas lietošanai operāciju zālēs.

2024.gada 4. ceturksnī tika veikta resursu vadības sistēmas “Horizon” pielāgošana e-rēķinu saņemšanai un noslēgts līgums ar e-rēķinu operatoru. Uzlabojot bezvadu tīkla infrastruktūru, tika uzstādīti 3 jauni piekļuves punkti 3. nodaļā. Turpinājās darbinieku darba vietu atjaunošanas darbi.

1. **Starptautiskā sadarbība**

2024. gada laikā Sabiedrība turpināja darbu ar Norvēģijas valdības divpusējā finanšu instrumenta projekta Nr. LV0026 „Aprūpes organizācija” rezultātā izstrādāto programmnodrošinājumu. Operāciju plānošanai veiksmīgi tika izmantota Opis operāciju plānošanas sistēma.

2024. gadā tika īstenots pētniecības sadarbības līgums ar Itālijas slimnīcu Ospedale Galeazzi S.p.A.

1. **Informācija par Sabiedrības pakļautību tirgus un naudas plūsmas riskam**

Nacionālais veselības dienests ir Sabiedrības lielākais sadarbības partneris un finansējuma avots. Tāpēc, ja kaut kādu neparedzētu iemeslu dēļ, var tikt kavēta finansējuma saņemšana no Nacionālā veselības dienesta, tas būtiski var ietekmēt Sabiedrības norēķinus ar tās piegādātājiem, kā arī darba samaksas pārskaitījumus darbiniekiem.

1. **Notikumi pēc pārskata gada pēdējās dienas**

Laika posmā no pārskata gada pēdējās dienas līdz šī finanšu pārskata parakstīšanas datumam nav bijuši nekādi notikumi, kas varētu būtiski ietekmēt gada pārskata novērtējumu.

1. **Priekšlikumi par Sabiedrības peļņas izlietošanu vai zaudējumu segšanu**

Sabiedrība 2024. pārskata gadu ir beigusi ar zaudējumiem EUR 545692.24 apmērā.

Valdes priešlikums ir zaudējumus segt no turpmāko gadu nesadalītās peļņas.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Agnis Driksna  Valdes loceklis |  | Modris Ciems  Valdes loceklis |

2025. gada 25. aprīlī

**Finanšu pārskats**

**Peļņas vai zaudējumu aprēķins par 2024.gadu**

|  |  |  |  |
| --- | --- | --- | --- |
| Rādītāja nosaukums | **Piezīmes numurs** | **31.12.2024**  **EUR** | **31.12.2023**  **EUR** |
| Neto apgrozījums no citiem pamatdarbības veidiem | **2** | 29 566 113 | 26 256 478 |
| Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas | **3** | (28 113 232) | (25 240 149) |
| **Bruto peļņa vai zaudējumi (-)** |  | **1 452 881** | **1 016 329** |
| Administrācijas izmaksas | **4** | (1 580 870) | (1 365 678) |
| Pārējie saimnieciskās darbības ieņēmumi | **5** | 698 569 | 718 770 |
| Pārējās saimnieciskās darbības izmaksas | **6** | (1 117 900) | (1 099 019) |
| Pārējie procentu ieņēmumi un tamlīdzīgi ieņēmumi no citām personām |  | 1 628 | 80 |
| **Peļņa vai zaudējumi pirms uzņēmumu ienākuma nodokļa** |  | **(545 692)** | **(729 518)** |
| **Uzņēmumu ienākuma nodoklis par pārskata gadu** |  | **-** | **(33 904)** |
| **Peļņa vai zaudējumi pēc uzņēmumu ienākuma nodokļa aprēķināšanas** |  | **(545 692)** | **(763 422)** |
| **Pārskata gada peļņa vai zaudējumi (-)** |  | **(545 692)** | **(763 422)** |

Pielikumi no 17. līdz 32. lapai ir neatņemama šī finanšu pārskata sastāvdaļa.

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Agnis Driksna  Valdes loceklis |  | | Modris Ciems  Valdes loceklis |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_ |
| Dzintra Perevertailo  Galvenais grāmatvedis |

2025. gada 25. aprīlī

**Finanšu pārskats**

**Bilance 2024. gada 31. decembrī**

|  |  |  |  |
| --- | --- | --- | --- |
| **Aktīvs** | **Piezīmes numurs** | **31.12.2024**  **EUR** | **31.12.2023**  **EUR** |
| **1. Ilgtermiņa ieguldījumi** |  |  |  |
| **I. Nemateriālie ieguldījumi** |  |  |  |
| Koncesijas, patenti, licences, preču zīmes un tamlīdzīgas tiesības |  | 359 335 | 78 797 |
| Nemateriālie ieguldījumi kopā | **7** | **359 335** | **78 797** |
| **II. Pamatlīdzekļi** |  |  |  |
| Zemesgabali, ēkas un inženierbūves |  | 9 395 003 | 9 459 396 |
| Tehnoloģiskās iekārtas un ierīces |  | 3 163 094 | 1 928 596 |
| Pārējie pamatlīdzekļi un inventārs |  | 1 167 895 | 1 234 606 |
| Pamatlīdzekļu izveidošana un nepabeigto celtniecības objektu izmaksas |  | 9 529 | 9 529 |
| Pamatlīdzekļi kopā | **8** | **13 735 521** | **12 632 127** |
| **Ilgtermiņa ieguldījumi kopā** |  | **14 094 856** | **12 710 924** |
| **2. Apgrozāmie līdzekļi** |  |  |  |
| **I. Krājumi** |  |  |  |
| Izejvielas, pamatmateriāli un palīgmateriāli | **9** | 640 309 | 581 117 |
| Avansa maksājumi par krājumiem |  | 3 801 | 759 |
| Krājumi kopā |  | **644 110** | **581 876** |
| **II. Debitori** |  |  |  |
| Pircēju un pasūtītāju parādi | **10** | 1 766 767 | 1 250 863 |
| Citi debitori | **11** | 877 | 4 357 |
| Nākamo periodu izmaksas | **12** | 22 753 | 21 122 |
| Uzkrātie ieņēmumi |  | - | - |
| Debitori kopā |  | **1 790 397** | **1 276 342** |
|  |  |  |  |
| **IV. Nauda** | **13** | **1 217 330** | **341 159** |
|  |  |  |  |
| Apgrozāmie līdzekļi kopā |  | **3 651 837** | **2 199 377** |
|  |  |  |  |
| Aktīvu kopsumma |  | **17 746 693** | **14 910 301** |

Pielikumi no 17. līdz 32. lapai ir neatņemama šī finanšu pārskata sastāvdaļa.

**Finanšu pārskats**

**Bilance 2024. gada 31. decembrī**

|  |  |  |  |
| --- | --- | --- | --- |
| **Pasīvs** | **Piezīmes numurs** | **31.12.2024**  **EUR** | **31.12.2023**  **EUR** |
| **1. Pašu kapitāls** |  |  |  |
| Akciju vai daļu kapitāls (pamatkapitāls) | **14** | 4 044 523 | 4 044 523 |
| Ilgtermiņa ieguldījumu pārvērtēšanas rezerve | **15** | 2 023 178 | 2 082 018 |
| Iepriekšējo gadu nesasdalītā peļņa vai nesegtie zaudējumi |  | (283 697) | 479 725 |
| Pārskata gada peļņa vai zaudējumi |  | (545 692) | (763 422) |
| Pašu kapitāls kopā | **16** | **5 238 312** | **5 842 844** |
| **2. Uzkrājumi** |  |  |  |
| Citi uzkrājumi |  | 267 048 | 242 455 |
| Uzkrājumi kopā | **17** | **267 048** | **242 455** |
| 3. Kreditori |  |  |  |
| **I. Ilgtermiņa kreditori** |  |  |  |
| Parādi piegādātājiem un darbuzņēmējiem | **20** | 237 225 | 97 309 |
| Nākamo periodu ieņēmumi | **18** | 6 853 855 | 5 423 214 |
| **Ilgtermiņa kreditori kopā** |  | **7 091 080** | **5 520 523** |
| II. Īstermiņa kreditori |  |  |  |
| No pircējiem saņemtie avansi | **19** | 23 749 | 14 805 |
| Parādi piegādātājiem un darbuzņēmējiem | **20** | 2 102 712 | 1 433 109 |
| Nodokļi un valsts sociālās apdrošināšanas iemaksas | **21** | 718 578 | 623 169 |
| Pārējie kreditori | **22** | 873 722 | 67 364 |
| Nākamo periodu ieņēmumi | **18** | 503 554 | 294 255 |
| Uzkrātās saistības | **23** | 927 938 | 871 777 |
| **Īstermiņa kreditori kopā** |  | **5 150 253** | **3 304 479** |
|  |  |  |  |
| Kreditori kopā |  | **12 241 333** | **8 825 002** |
|  |  |  |  |
| Pasīvu kopsumma |  | **17 746 693** | **14 910 301** |

Pielikumi no 17. līdz 32. lapai ir neatņemama šī finanšu pārskata sastāvdaļa.

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Agnis Driksna  Valdes loceklis |  | | Modris Ciems  Valdes loceklis |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_ |
| Dzintra Perevertailo  Galvenais grāmatvedis |

|  |
| --- |
|  |
| 2025. gada 25.aprīlī  Finanšu pārskats  **Naudas plūsmas pārskats par 2024. gadu** |

|  |  |  |  |
| --- | --- | --- | --- |
|  | **Piez. Nr.** | **2024**  **EUR** | **2023**  **EUR** |
| **I Pamatdarbības naudas plūsma** |  |  |  |
| **1. Peļņa vai zaudējumi pirms uzņēmuma ienākuma nodokļa** |  | **(545 692)** | **(729 518)** |
| Korekcijas: |  |  |  |
| pamatlīdzekļu vērtības samazinājuma korekcijas (+) |  | 944 928 | 950 153 |
| nemateriālo ieguldījumu vērtības samazinājuma korekcijas (+) |  | 31 160 | 23 177 |
| uzkrājumu veidošana (pieaugums (+) vai samazinājums (-) |  | 24 593 | 28 287 |
| pārējie procentu ieņēmumi un tamlīdzīgi ieņēmumi |  | (1 628) | (80) |
| ieņēmumi no ilgtermiņa ieguldījumu pārvērtēšanas rezerves izmaiņām |  | (58 840) | (58 840) |
| 2. Peļņa vai zaudējumi pirms apgrozāmo līdzekļu un īstermiņa saistību atlikumu izmaiņu ietekmes korekcijām |  | **394 521** | **213 179** |
| Korekcijas: |  |  |  |
| debitoru parādu atlikuma pieaugums (-) vai samazinājums (+) |  | (2 442 661) | 521 577 |
| krājumu atlikumu pieaugums (-) vai samazinājums (+) |  | (62 234) | (124 803) |
| piegādātājiem, darbuzņēmējiem un pārējiem kreditoriem maksājamo parādu atlikumu pieaugums (+) vai samazinājums (-) |  | 3 416 331 | 129 210 |
| 3. Bruto pamatdarbības naudas plūsma |  | **1 305 957** | **739 163** |
| Izdevumi uzņēmumu ienākuma nodokļa maksājumiem |  | - | (33 455) |
| **4. Pamatdarbības neto naudas plūsma** |  | **1 305 957** | **705 708** |
| **II. Ieguldīšanas darbības naudas plūsma** |  |  |  |
| Pamatlīdzekļu un nemateriālo ieguldījumu iegāde |  | (2 365 609) | (558 652) |
| Saņemtie procenti |  | 1 628 | 80 |
| **Ieguldīšanas darbības neto naudas plūsma** |  | **(2 363 981)** | **(558 572)** |
| **III. Finansēšanas darbības naudas plūsma** |  |  |  |
| Saņemtās subsīdijas, dotācijas, dāvinājumi vai ziedojumi |  | 1 934 195 | - |
| Izmksātas dividendes |  | - | (133 817) |
| **Finansēšanas darbības neto naudas plūsma** |  | **1 934 195** | **(133 817)** |
| **V. Pārskata gada neto naudas plūsma** |  | **876 171** | **13 319** |
| **VI. Naudas un tās ekvivalentu atlikums pārskata gada sākumā** |  | **341 159** | **327 840** |
| **VII. Naudas un tās ekvivalentu atlikums pārskata gada beigās** | **13** | **1 217 330** | **341 159** |

Pielikumi no 17. līdz 32. lapai ir neatņemama šī finanšu pārskata sastāvdaļa.

|  |  |  |  |  |  |
| --- | --- | --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |  | | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Agnis Driksna  Valdes loceklis | |  | | | Modris Ciems  Valdes loceklis |
| \_\_\_\_\_\_\_\_\_\_\_\_\_\_\_\_\_\_\_\_ | | |
| Dzintra Perevertailo  Galvenais grāmatvedis | | |

2025.gada 25.aprīlī

**Finanšu pārskats**

Pašu kapitāla izmaiņu pārskats

|  |  |  |  |  |  |
| --- | --- | --- | --- | --- | --- |
|  | Pamat-kapitāls | Ilgtermiņa ieguldījumu pārvērtēšanas rezerve | Pārskata gada nesadalītā peļņa | Iepriekšējo gadu nesadalītā peļņa vai nesegtie zaudējumi | **Pašu kapitāls kopā** |
|  | **EUR** | **EUR** | **EUR** | **EUR** | **EUR** |
| **31.12.2022.** | **4 044 523** | **2 140 858** | **209 090** | **404 452** | **6 798 923** |
| 2022.gada peļņa pārvietota uz iepriekšējo gadu nesadalīto peļņu | **-** | - | (209 090) | 209 090 | **-** |
| Vērtības samazinājums no pārvērtēšanas rezerves | **-** | (58 840) | **-** | **-** | (58 840) |
| Aprēķinātas dividendes | **-** | **-** | **-** | (133 817) | (133 817) |
| Pārskata gada nesadalītā peļņa/(zaudējumi) | - | - | (763 422) | - | (763 422) |
| **31.12.2023.** | **4 044 523** | **2 082 018** | **(763 422)** | **479 725** | **5 842 844** |
| 2023.gada zaudējumi pārvietoti uz iepriekšējo gadu nesadalīto peļņu | - | - | 763 422 | (763 422) | - |
| Vērtības samazinājums no pārvērtēšanas rezerves | - | (58 840) | - | - | (58 840) |
| Pārskata gada nesadalītā peļņa/(zaudējumi) | **-** |  | (545 692) | - | (545 692) |
| **31.12.2024.** | **4 044 523** | **2 023 178** | **(545 692)** | **(283 697)** | **5 238 312** |
|  |  |  |  |  |  |

Pielikumi no 17. līdz 32. lapai ir neatņemama šī finanšu pārskata sastāvdaļa.

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Agnis Driksna  Valdes loceklis |  | | Modris Ciems  Valdes loceklis |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_ |
| Dzintra Perevertailo  Galvenais grāmatvedis |

2025. gada 25. aprīlī

Finanšu pārskata pielikums

1. **Uzskaites un novērtēšanas metodes – vispārīgie principi**

**Informācija par Sabiedrības darbību**

Valsts sabiedrība ar ierobežotu atbildību „Traumatoloģijas un ortopēdijas slimnīca” (Sabiedrība), reģistrēta Komercreģistrā ar vienoto reģistrācijas numuru: 40003410729. Adrese: Rīga, Duntes ielā 22, LV-1005. Sabiedrības darbības virzieni: locītavu ķirurģija, mugurkaula ķirurģija; plaukstas mikroķirurģija; neatliekamā medicīniskā palīdzība traumu gadījumos; artroskopiskā locītavu ķirurģija; rehabilitācija; ambulatorā pieņemšana, t.sk. traumpunkta darbības nodrošināšana (NACE 86.10).

Sabiedrības spēja nodrošināt savu darbību ir atkarīga no valsts finansējuma medicīnas pakalpojumu sniegšanai.

**Pārskata sagatavošanas pamats**

Finanšu pārskats ir sagatavots atbilstoši Grāmatvedības likumam un Gada pārskatu un [konsolidēto gada pārskatu](https://likumi.lv/ta/id/147385-konsolideto-gada-parskatu-likums)  likumam, kā arī saskaņā ar MK noteikumiem Nr 775 “[Gada pārskatu un konsolidēto gada pārskatu likuma](https://likumi.lv/ta/id/277779-gada-parskatu-un-konsolideto-gada-parskatu-likums) piemērošanas noteikumi”. Peļņas vai zaudējumu aprēķins klasificēts pēc izdevumu funkcijas. Naudas plūsmas pārskats sagatavots pēc netiešās metodes.

**Pielietotie grāmatvedības principi**

Gada pārskata posteņi novērtēti atbilstoši šādiem grāmatvedības principiem:

a) Pieņemts, ka sabiedrība darbosies arī turpmāk;

b) Izmantotas tās pašas novērtēšanas metodes, kas izmantotas iepriekšējā gadā;

c) Posteņu novērtēšana veikta ar pienācīgu piesardzību:

* pārskatā iekļauta tikai līdz bilances datumam iegūtā peļņa;
* ņemtas vērā visas paredzamās riska summas un zaudējumi, kas radušies pārskata gadā, vai iepriekšējos gados, arī tad, ja tie kļuvuši zināmi laika posmā starp bilances datumu un gada pārskata sastādīšanas dienu;
* aprēķinātas un ņemtas vērā visas vērtību samazināšanas un nolietojuma summas, neatkarīgi no tā, vai pārskata gads tiek noslēgts ar peļņu vai zaudējumiem;

d) Ņemti vērā ar pārskata gadu saistītie ieņēmumi un izmaksas neatkarīgi no maksājuma datuma un rēķina saņemšanas vai izrakstīšanas datuma. Izmaksas saskaņotas ar ieņēmumiem pārskata periodā;

e) Aktīva un pasīva posteņu sastāvdaļas novērtētas atsevišķi;

f) Pārskata gada sākuma bilance sakrīt ar iepriekšējā gada slēguma bilanci;

g) Norādīti visi posteņu, kuri būtiski ietekmē gada pārskata lietotāju novērtējumu vai lēmumu pieņemšanu, maznozīmīgie posteņi tiek apvienoti un to detalizējums sniegts pielikumā;

h) Saimnieciskie darījumi gada pārskatā atspoguļoti, ņemot vērā to ekonomisko saturu un būtību, nevis juridisko formu.

Sabiedrība atbilst vidējas sabiedrības statusam.

**Finanšu instrumenti un finanšu riski**

Finanšu instruments ir vienošanās, kas vienlaikus vienai personai rada finanšu aktīvu, bet citai personai – finanšu saistības vai kapitāla vērtspapīrus. Sabiedrības nozīmīgākie finanšu instrumenti ir finanšu aktīvi - pircēju un pasūtītāju parādi un citi debitori, un parādi piegādātājiem un darbuzņēmējiem un pārējiem kreditoriem, kas izriet tieši no tās saimnieciskās darbības.

### *Finanšu riski, kas saistīti ar Sabiedrības finanšu instrumentiem, finanšu risku vadība*

### Galvenie finanšu riski, kas saistīti ar Sabiedrības finanšu instrumentiem, ir :

* Kredītrisks - risks, ka Sabiedrībai radīsies finanšu zaudējumi, ja Sabiedrības debitori nespēs atmaksāt savus parādus noteiktajā apjomā vai termiņā;

Kredītrisks Sabiedrībai rodas sniedzot pakalpojumus ar pēcapmaksu.

* Valūtas risks - risks, ka Sabiedrība varētu ciest neparedzētus zaudējumus ārzemju valūtu kursu svārstību dēļ;

Sabiedrībai veidojas ārvalstu valūtas risks no iepirkšanas un citiem monetārajiem aktīviem un

saistībām citās valūtās.

* Procentu likmju risks - risks, ka Sabiedrība var ciest zaudējumus nelabvēlīgu tirgus likmju svārstību dēļ;
* Likviditātes risks - risks, ka Sabiedrība nespēs termiņā izpildīt savas finanšu saistības noteiktajā termiņā.

Vadība ir iedibinājusi atbilstošas procedūras, lai kontrolētu būtiskākos riskus.

*Kredītrisks*

Kredītriska vadības nodrošināšanai Sabiedrības vadība ir iedibinājusi kārtību, ka, sniedzot pakalpojumus ar pēcapmaksu, tiek veikta Klientu izvērtēšana un pakalpojuma sniegšana ar pēcapmaksu tiek akceptēta, ievērojot noteiktus ierobežojumus. Sabiedrība veic regulāras kontroles procedūras pār Sabiedrības debitoriem, tādējādi nodrošinot savlaicīgu problēmu identificēšanu**.**

*Valūtas risks*

Pamatojoties uz pašreizējo Sabiedrības ārvalstu valūtās turēto finanšu aktīvu un saistību struktūru, valūtas risks nav būtisks.

*Procentu risks*

Sabiedrības vadība uzskata, ka procentu likmju risks nav būtisks.

### *Atvasināto finanšu instrumentu izmantošana*

Atvasinātie finanšu instrumenti netiek izmantoti finanšu risku ierobežošanai.

*Finanšu aktīvu un saistību patiesā vērtība*

Finanšu aktīvu un saistību patiesā vērtība atspoguļo summu, par kādu iespējams apmainīt aktīvu vai izpildīt saistības darījumā starp labi informētām, ieinteresētām un finansiāli neatkarīgām personām. Ja pēc Sabiedrības vadības domām finanšu aktīvu un saistību patiesā vērtība būtiski atšķiras no bilancē uzrādītās vērtības, tad šo aktīvu un pasīvu patiesā vērtība tiek atspoguļota finanšu pārskata pielikumā.

### Pārskata periods

Pārskata periods ir 12 mēneši no 2024. gada 1. janvāra līdz 2024 gada 31. decembrim.

**Naudas vienība un ārvalstu valūtas pārvērtēšana**

Šajā finanšu pārskatā atspoguļotie rādītāji ir izteikti Latvijas Republikas oficiālajā valūtā – *euro* (EUR).

Darījumi ārvalstu valūtās tiek pārrēķināti *euro* pēc darījuma dienā spēkā esošā Eiropas Centrālās bankas publicētā *euro* atsauces kursa.

Visi monetārie aktīva un pasīva posteņi pārrēķināti *euro* pēc Eiropas Centrālās bankas publicētā *euro* atsauces kursa pārskata gada pēdējā dienā. Visi nemonetārie aktīva un pasīva posteņi tiek uzskaitīti *euro* pēc Eiropas Centrālās bankas publicētā *euro* atsauces kursa, kāds tas bija spēkā darījuma dienā.

Ārvalstu valūtas kursu svārstību rezultātā gūtā peļņa vai zaudējumi ir atspoguļoti attiecīgā perioda peļņas vai zaudējumu aprēķinā.

**Nauda un tās ekvivalenti**

Naudas plūsmas pārskatā nauda un tās ekvivalenti sastāv no naudas kasē, tekošo bankas kontu atlikumiem un īstermiņa depozītiem ar sākotnējo termiņu līdz 90 dienām.

### Aplēses un spriedumi

Lai sagatavotu finanšu pārskatu, vadība izdara spriedumus, aplēses un pieņēmumus, kuri ietekmē grāmatvedības politikas piemērošanu un uzrādītās aktīvu un saistību summas, ieņēmumus un izdevumus. Faktiskie rezultāti var atšķirties no šīm aplēsēm.

Aplēses un ar tām saistītie pieņēmumi tiek regulāri pārbaudīti. Izmaiņas grāmatvedības aplēsēs tiek atzītas tajā periodā, kurā attiecīgās aplēses tiek pārskatītas un nākamajos periodos.

### Vērtības samazināšanās

Zaudējumus no vērtības samazināšanās atzīst brīdī, kad aktīva vai tā naudu pelnošās vienības uzskaites summa pārsniedz to atgūstamo summu. Zaudējumus no vērtības samazināšanās atzīst peļņas vai zaudējumu aprēķinā.

### Nemateriālo ieguldījumu un pamatlīdzekļu nolietojums

Bilancē visi nemateriālie ieguldījumi un pamatlīdzekļi ir atspoguļoti to iegādes cenās, atskaitot nolietojumu un vērtības samazināšanās zaudējumus. Zemes gabaliem nolietojumu neaprēķina. Nolietojumu sāk rēķināt ar nākamā mēneša pirmo datumu pēc tā nodošanas ekspluatācijā un beidz ar nākamā mēneša pirmo datumu pēc tā izslēgšanas no nemateriālo ieguldījumu vai pamatlīdzekļu sastāva. Nolietojums ir aprēķināts pēc lineārās metodes un norakstīts attiecīgo nemateriālo ieguldījumu un pamatlīdzekļu lietderīgās izmantošanas periodā.

Vadība aplēš atsevišķu pamatlīdzekļu un nemateriālo aktīvu lietderīgās izmantošanas laiku proporcionāli gaidāmajai aktīva izmantošanai (tā gaidāmajai kapacitātei vai efektivitāti), balstoties uz vēsturisko pieredzi ar līdzīgiem pamatlīdzekļiem un nākotnes plāniem. Saskaņā ar vadības vērtējumu atsevišķu pamatlīdzekļu un nemateriālo aktīvu lietderīgās izmantošanas laiks ir šāds:

|  |  |
| --- | --- |
| *Nemateriālie ieguldījumi:* |  |
| Licences | 4 gadi |
| *Pamatlīdzekļi:* |  |
| Ēkas un inženierbūves | 15 – 100 gadi |
| Medicīnas iekārtas un ierīces | 5 – 10 gadi |
| Pārējie pamatlīdzekļi | 5 – 10 gadi |

Pamatlīdzekļu atlikumi ir pārbaudīti gada inventarizācijā.

### Pamatlīdzekļu novērtēšana

Ja pamatlīdzekļu vērtība bilances datumā ir būtiski augstāka par to novērtējumu bilancē, pamatlīdzekļus var pārvērtēt atbilstoši augstākai vērtībai, ja var pieņemt, ka vērtības paaugstinājums būs ilgstošs. Pārvērtēšanas rezultātā radies vērtības pieaugums tiek atspoguļots postenī “Ilgtermiņa ieguldījumu pārvērtēšanas rezerves”. Ja pārvērtēšanas dēļ radies vērtības pieaugums kompensē tā paša pamatlīdzekļa pārvērtēšanas samazinājumu, kas iepriekšējos pārskata periodos atzīts par izmaksām peļņas vai zaudējumu aprēķinā, tad pārvērtēšanas dēļ radušos vērtības pieaugumu atzīst par ieņēmumiem pārskata perioda peļņas vai zaudējumu aprēķinā. Ilgtermiņa ieguldījumu pārvērtēšanas rezerves tiek samazinātas, ja pārvērtētais objekts ir likvidēts vai to neizmanto, vai vērtības palielināšanai vairs nav pamata.

Ja pamatlīdzekļu vērtība bilances datumā ir zemāka par to novērtējumu bilancē un sagaidāms, ka vērtības samazinājums būs ilgstošs, tie ir novērtēti atbilstoši zemākajai vērtībai. Pārvērtēšanas rezultāts tiek atzīts peļņas vai zaudējumu aprēķinā, izņemot ja vērtības samazināšanās kompensē iepriekš atzītu pamatlīdzekļu vērtības palielināšanos. Tādā gadījumā par vērtības samazināšanās summu samazina pašu kapitāla posteni „Ilgtermiņa ieguldījumu pārvērtēšanas rezerve”. Pašu kapitāla postenī "Ilgtermiņa ieguldījumu pārvērtēšanas rezerve" ietverto vērtības pieaugumu samazina, atzīstot samazinājumu peļņas vai zaudējumu aprēķinā atbilstoši pārvērtētā pamatlīdzekļa ikgadējam nolietojumam, bet atlikušo summu brīdī, kad pārvērtētais pamatlīdzeklis tiek likvidēts vai atsavināts. Grāmatvedības politikas maiņa ar 2018.gada 1.janvāri attiecībā uz ilgtermiņa ieguldījumu pārvērtēšanas rezerves  norakstīšanu tiek piemērota saskaņā ar Gada pārskatu un konsolidēto gada pārskatu likumu, kurš pieļauj ilgtermiņa ieguldījumu pārvērtēšanas rezerves norakstīšanu, veicot pārvērtētā pamatlīdzekļu objekta ikgadējā nolietojuma aprēķināšanu.

Sabiedrība pamatlīdzekļu pārvērtēšanu, pamatojoties uz LR Labklājības ministrijas norādi, ir veikusi pēc stāvokļa 1999.gada 31.decembrī.

Sabiedrības bilancē iekļautie pamatlīdzekļi – ēkas un zeme nav pārvērtēti no 1999.gada. Sabiedrība ir plānojusi, izvērtējusi un konstatējusi, ka šis process ir dārgs (apmēram 300 000 *euro*) un lūgs kapitāldaļu turētāju izskatīt jautājumu par naudas līdzekļu piešķiršanu kādā no nākamajiem budžetiem.

**Krājumu uzskaite**

Krājumi novērtēti, izmantojot FIFO izmaksu metodi. Krājumu uzskaite organizēta pēc periodiskās krājumu uzskaites metodes. Krājumi bilancē uzrādīti to iegādes pašizmaksā vai zemākajā tirgus cenā, ja tā zemāka par pašizmaksu.

Nepieciešamības gadījumā novecojuši, lēna apgrozījuma vai bojāti krājumu vērtība tiek norakstīta vai tiek izveidoti uzkrājumi. Krājumi bilancē ir uzrādīti neto vērtībā, no uzskaites vērtības atskaitot uzkrājumus novecojušiem, lēna apgrozījuma vai bojātiem krājumiem. Uzkrājumi lēnas aprites krājumiem aprēķināti, analizējot to vecuma struktūru un krājumu veidu.

### Debitoru novērtēšana

Finanšu aktīvu uzraudzības procesam un vērtības samazināšanās noteikšanai ir raksturīgi vairāki būtiski riski un neskaidrības. Šie riski un neskaidrības ietver risku, ka Sabiedrības novērtējums attiecībā uz klienta spēju pildīt visas savas līgumsaistības mainīsies atbilstoši izmaiņām attiecīgā klienta kredītreitingā, un risku, ka ekonomiskā situācija pasliktināsies vairāk nekā paredzēts vai arī tā ietekmēs klientu.

Debitoru parādi novērtēti, ievērojot piesardzības principu, un bilancē uzrādīti neto vērtībā, no uzskaites vērtības atskaitot uzkrājumus nedrošiem pircēju un pasūtītāju parādiem.

Uzkrājumi nedrošiem pircēju un pasūtītāju parādiem izveidoti, vadībai individuāli izvērtējot katra debitora parāda atgūstamību.

**Uzkrājumi**

Uzkrājumi tiek veidoti gadījumos, kad pagātnes notikums ir izraisījis pašreizēju pienākumu vai zaudējumus un to summu ir iespējams ticami aplēst. Zaudējumu iespējamība tiek novērtēta, vadībai izdarot apsvērumus. Zaudējumu apmēra noteikšanai vadībai ir nepieciešams izvēlēties piemērotu aprēķinu modeli un specifiskus pieņēmumus, kas saistīti ar šo risku.

Uz pārskata perioda beigām ir izveidoti uzkrājumi un atbilstoši uzkrātās saistības pārskata gadā darbinieku neizmantotiem atvaļinājumiem, kas aprēķināti saskaņā ar neizmantoto atvaļinājuma dienu skaitu uz 2024. gada 31. decembri un dienas vidējo darba algu pārskata gada pēdējos sešos mēnešos. Uzkrātās saistības darbinieku neizmantotiem atvaļinājumiem par pārskata gadu uzrādītas bilances postenī “Uzkrātās saistības”.

**Ieņēmumu atzīšana**

*Ieņēmumi no pakalpojumu sniegšanas*

Ieņēmumi no sniegtajiem pakalpojumiem tiek atzīti peļņas vai zaudējumu aprēķinā periodā, kad pakalpojumi tiek sniegti.

*Nomas ienākumi*

Ienākumi no iznomātā īpašuma tiek atzīti peļņas vai zaudējumu aprēķinā lineāri nomas līguma periodā.

*Valdības dotācijas*

Valsts dotācijas sākotnēji atzīstamas bilancē kā atliktais ienākums bilances postenī „Nākamo periodu ieņēmumi”. Dotācijas, kas kompensē Sabiedrībai radušās izmaksas, tiek atzītas kā ienākumi peļņas vai zaudējumu aprēķinā izmaksu rašanās periodā. Dotācijas, kas kompensē Sabiedrības pamatlīdzekļu iegādi, tiek atzītas kā ienākumi peļņas vai zaudējumu aprēķinā par dotācijām iegādāto pamatlīdzekļu lietderīgās lietošanas laikā.

Finansējuma ietvaros projektu izpildei piešķirtie naudas līdzekļi sākotnēji atzīti bilancē kā atlikts ienākums bilances postenī „Nākamo periodu ieņēmumi” klasificējot tos ilgtermiņa un īstermiņa daļā.

*Procentu ieņēmumi*

Procentu ieņēmumus atzīst, pamatojoties uz proporcionālu laika sadalījumu, ņemot vērā aktīva faktisko ienesīgumu.

*Soda naudas*

Aprēķinātās soda un kavējumu naudas par līgumu saistību nepildīšanu tiek ieskaitītas ieņēmumos tikai pēc to saņemšanas.

### Ilgtermiņa un īstermiņa posteņi

Ilgtermiņa posteņos ir uzrādītas summas, kuru saņemšanas, maksāšanas vai norakstīšanas termiņi iestājas vēlāk par gadu pēc attiecīgā pārskata gada beigām. Summas, kas saņemamas, maksājamas vai norakstāmas gada laikā, uzrādītas īstermiņa posteņos.

***Parādi piegādātājiem un darbuzņēmējiem***

Parādus piegādātājiem un darbuzņēmējiem sākotnēji atzīst to patiesajā vērtībā. Turpmākajos periodos kreditoru parādi tiek atspoguļoti amortizētajā iegādes vērtībā, pielietojot efektīvo procentu likmi. Kreditoru parādi tiek klasificēti kā īstermiņa saistības, ja maksājuma termiņš ir viens gads vai mazāk. Pretējā gadījumā tie tiek uzrādīti ilgtermiņa saistību sastāvā.

### Uzņēmumu ienākuma nodoklis

Sākot ar 2018. gada 1. janvāri, saskaņā ar Uzņēmumu ienākuma nodokļa likuma izmaiņām juridiskām personām nav jāmaksā ienākuma nodoklis par gūto peļņu. Uzņēmumu ienākuma nodoklis tiek maksāts par sadalīto peļņu un nosacīti sadalīto peļņu. Sākot ar 2018. gada 1. janvāri, sadalītajai un nosacīti sadalītajai peļņai tiek piemērota nodokļa likme 20 procentu apmērā no bruto summas jeb 20/80 no neto izmaksām. Uzņēmumu ienākuma nodoklis par dividenžu izmaksu tiek atzīts peļņas vai zaudējumu aprēķinā kā izmaksas tajā pārskata periodā, kad attiecīgās dividendes pasludinātas, savukārt pārējiem nosacītās peļņas objektiem – brīdī, kad izmaksas radušās pārskata gada ietvaros.

Sabiedrība ievēro Ministru kabineta 25.01.2022. Ministru kabineta noteikumus nr. 72 “Kārtība, kādā tiek prognozēti, noteikti un veikti maksājumi par valsts kapitāla izmantošanu”, kuros noteikta kārtība kādā valsts kapitālsabiedrības nosaka peļņas daļu, kas izmaksājama dividendēs. Minimālā prognozējamā peļņas daļa, kas izmaksājama dividendēs noteikta 64 % no kapitālsabiedrības pārskata gada peļņas, ja atbilstoši vidēja termiņa darbības stratēģijā nav noteikts citādi atbilstoši minētajiem noteikumiem.

### Notikumi pēc bilances datuma

Finanšu pārskatā tiek atspoguļoti tādi notikumi pēc pārskata gada beigām, kas sniedz papildu informāciju par Sabiedrības finansiālo stāvokli bilances sagatavošanas datumā (koriģējošie notikumi). Ja notikumi pēc pārskata gada beigām nav koriģējoši, tie tiek atspoguļoti finanšu pārskatu pielikumos tikai tad, ja tie ir būtiski.

**2 Neto apgrozījums**

Apgrozījums ir gada laikā gūtie ieņēmumi no Sabiedrības pamatdarbības – medicīnas pakalpojumu sniegšanasbez pievienotās vērtības nodokļa, atskaitot atlaides.

|  |  |  |
| --- | --- | --- |
| **c) no citiem pamatdarbības veidiem** | **2024**  **EUR** | **2023**  **EUR** |
| Ieņēmumi par valsts apmaksātiem medicīnas pakalpojumiem un pacientu iemaksām | 25 698 439 | 22 781 594 |
| Ieņēmumi no fiziskām un juridiskām personām par medicīnasmaksas pakalpojumiem | 2 276 758 | 2 359 953 |
| Ieņēmumi par rezidentu un studentu apmācību | 1 387 929 | 987 194 |
| Citi ieņēmumi | 202 987 | 127 737 |
| **Kopā** | **29 566 113** | **26 256 478** |

**3 Pārdotās produkcijas ražošanas pašizmaksa, pārdoto preču vai sniegto pakalpojumu iegādes izmaksas**

|  |  |  |
| --- | --- | --- |
|  | **2024**  **EUR** | **2023**  **EUR** |
| Atlīdzība par darbu | 13 581 238 | 12 234 452 |
| Valsts sociālās apdrošināšanas iemaksas | 3 173 092 | 2 857 979 |
| Uzņēmējdarbības riska nodeva | 2 626 | 2 516 |
| Materiālu izmaksas | 7 144 594 | 6 167 127 |
| Uzkrājumi lēnas aprites krājumiem | 169 488 | 113 497 |
| PVN norakstīšana izdevumos | 1 870 646 | 1 673 915 |
| Komunālie pakalpojumi | 538 881 | 704 701 |
| Pamatlīdzekļu, nemateriālo ieguldījumu nolietojums | 589 000 | 547 592 |
| Medicīnas pakalpojumi | 254 521 | 246 662 |
| Transporta izmaksas | 29 918 | 20 425 |
| Slimnieku ēdināšana | 278 249 | 279 183 |
| Pārējās saimniecības izmaksas | 471 906 | 384 635 |
| Nekustamā īpašuma nodoklis | 9 073 | 7 465 |
| **Kopā** | **28 113 232** | **25 240 149** |

**4 Administrācijas izmaksas**

|  |  |  |
| --- | --- | --- |
|  | **2024**  **EUR** | **2023**  **EUR** |
| Atlīdzība par darbu | 1 170 092 | 1 012 730 |
| Valsts sociālās apdrošināšanas iemaksas | 272 868 | 235 951 |
| Uzņēmējdarbības riska nodeva | 153 | 172 |
| Biroja uzturēšanas un sakaru izmaksas | 11 946 | 12 065 |
| Gada pārskata revīzijas izdevumi | 7 200 | 6 142 |
| Prezentācijas un ilgspējas pasākumu izdevumi | 23 612 | 4 435 |
| Bankas pakalpojumi | 8 306 | 7 923 |
| Pamatlīdzekļu nolietojums | 33 992 | 30 323 |
| Parādu piedziņas pakalpojumi | 4 223 | 1 837 |
| Ārstniecības riska fonda iemaksas | 15 803 | 14 158 |
| Dzeramā ūdens izmaksas | 4 423 | 3 704 |
| Datu aizsardzības pakalpojumi | 8 975 | 7 778 |
| Citi vadīšanas un administrācijas izdevumi | 19 277 | 28 460 |
| Kopā | **1 580 870** | **1 365 678** |

1. **Pārējie saimnieciskās darbības ieņēmumi**

|  |  |  |
| --- | --- | --- |
|  | **2024**  **EUR** | **2023**  **EUR** |
| Ieņēmumi no telpu nomas | 227 998 | 201 991 |
| Ieņēmumi no caurlaidēm | 27 572 | 34 808 |
| Citi ieņēmumi | 89 612 | 117 740 |
| Neizmantoto ēku vērtības samazinājuma izmaiņas | 292 | 292 |
| Atgūtā nauda no nedrošiem parādiem | - | 67 |
| Ieņēmumi no investīcijām 1) | 6 258 | 6 258 |
| Ieņēmumi no projekta 3DP/3.1.5.3.1/11/IPIA/VEC/013 izpildes 1) | 53 687 | 62 924 |
| Ieņēmumi no projekta 3DP/3.1.5.3.1/10/IPIA/VEC/017 izpildes 1) | 23 039 | 23 039 |
| Ieņēmumi no projekta 9.3.2.0/17/I/002 izpildes 1) | 107 318 | 108 153 |
| Ieņēmumi no NVD projektu izpildes 1) | 103 953 | 104 658 |
| Ieņēmumi no pārvērtēšanas rezervju samazinājuma *(skat. 15.piez.)* | 58 840 | 58 840 |
| **Kopā** | **698 569** | **718 770** |

1)Postenī atspoguļoti pārskata periodam atbilstošie ieņēmumi, samazinot summas postenī „Nākamo periodu ieņēmumi” par finansiālā atbalsta līdzekļiem investīcijām un projektiem iegādāto nemateriālo ieguldījumu un pamatlīdzekļu nolietojumu **(***skatīt 18.piezīmi).*

1. **Pārējās saimnieciskās darbības izmaksas**

|  |  |  |
| --- | --- | --- |
|  | **2024**  **EUR** | **2023**  **EUR** |
| Bezcerīgu debitoru parādu norakstīšanas un uzkrājumu veidošanas izmaksas šaubīgiem debitoru parādiem | 30 203 | 33 175 |
| Zaudējumi no pamatlīdzekļu izslēgšanas, neto | 5 880 | 31 835 |
| Medicīnas personāla apmācības izdevumi | 16 230 | 12 570 |
| Apdrošināšanas maksājumi | 3 611 | 3 362 |
| Apsardzes pakalpojumi | 74 316 | 61 820 |
| Atkritumu izvešanas pakalpojumi | 89 718 | 84 397 |
| Programmatūru uzturēšanas pakalpojumi | 113 158 | 101 264 |
| Teritorijas uzkopšanas pakalpojumi | 91 535 | 64 172 |
| Telpu uzturēšanas pakalpojumi | 66 606 | 58 618 |
| Nomas pakalpojumi | 182 427 | 181 478 |
| Saimniecisko iekārtu tehniskā apkope | 26 265 | 45 943 |
| Izdevumi projektiem ar dažādu finansējumu | 24 | 4 |
| Citi izdevumi | 64 832 | 56 509 |
| Pamatlīdzekļu, nemateriālo ieguldījumu nolietojums no projektiem un investīcijām *(skat. 5.piezīmi)* | 294 255 | 305 032 |
| Pamatlīdzekļu nolietojums ēkām no pārvērtēšanas rezervēm *(skat. 5.piezīmi)* | 58 840 | 58 840 |
| **Kopā** | **1 117 900** | **1 099 019** |

1. **Nemateriālo ieguldījumu kustības pārskats**

|  |  |  |  |
| --- | --- | --- | --- |
|  | **Licences, preču zīmes, un tamlīdzīgas tiesības** | **Datorprogrammas** | **Kopā** |
|  | **EUR** | **EUR** | **EUR** |
| **Sākotnējā vērtība** |  |  |  |
| **31.12.2022.** | **152 872** | **276 068** | **428 940** |
| Iegādāts | 36 300 | **-** | 36 300 |
| Izslēgts | ( 13 281) | (46 831) | (60 112) |
| **31.12.2023.** | **175 891** | **229 237** | **405 128** |
| Iegādāts | - | 314 600 | 314 600 |
| Izslēgts | (1 392) | (26 741) | (28 133) |
| **31.12.2024.** | **174 499** | **517 096** | **691 595** |
| **Uzkrātais nolietojums** |  |  |  |
| **31.12.2022.** | **125 457** | **237 809** | **363 266** |
| Aprēķinātais nolietojums | 12 166 | 11 011 | 23 177 |
| Izslēgtais nolietojums | (13 281) | (46 831) | (60 112) |
| **31.12.2023.** | **124 342** | **201 989** | **326 331** |
| Aprēķināts nolietojums | 20 149 | 11 011 | 31 160 |
| Izslēgts nolietojums | (1 392) | (23 839) | (25 231) |
| **31.12.2024** | **143 099** | **189 161** | **332 260** |
| **Bilances vērtība 31.12.2023.** | **51 549** | **27 248** | **78 797** |
| **Bilances vērtība**  **31.12.2024** | **31 400** | **327 935** | **359 335** |

1. **Pamatlīdzekļu kustības pārskats**

|  |  |  |  |  |  |
| --- | --- | --- | --- | --- | --- |
|  | **Zemesgabali, ēkas un inženierbūves** | **Medicīnas iekārtas un ierīces** | **Pārējie pamatlīdzekļi un inventārs** | **Pamatlīdzekļu izveidošanas**  **izmaksas** | **Kopā** |
|  | **EUR** | **EUR** | **EUR** | **EUR** | **EUR** |
| **Sākotnējā vērtība** |  |  |  |  |  |
| **31.12.2022.** | **10 732 597** | **6 705 012** | **3 389 685** | **1 604** | **20 828 898** |
| Iegādāts | **-** | 233 041 | 190 008 | 7 925 | 430 974 |
| Vērtības izmaiņas korekcija | 292 | **-** | **-** | **-** | 292 |
| Rekonstrukcija | 28 000 | 33 764 | 29 614 | **-** | 91 378 |
| Izslēgts | - | (386 307) | (44 049) | **-** | (430 356) |
| **31.12.2023.** | **10 760 889** | **6 585 510** | **3 565 258** | **9 529** | **20 921 186** |
| Iegādāts | 22 628 | 1 709 279 | 208 366 | - | 1 940 273 |
| Vērtības izmaiņas korekcija | 292 | - | - | - | 292 |
| Rekonstrukcija | 26 211 | 37 599 | 46 926 | - | 110 736 |
| Izslēgts | - | (160 767) | (99 384) | - | (260 151) |
| **31.12.2024.** | **10 810 020** | **8 171 621** | **3 721 166** | **9 529** | **22 712 336** |
| **Uzkrātais nolietojums** |  |  |  |  |  |
| **31.12.2022.** | **1 188 989** | **4 515 516** | **2 064 465** | **-** | **7 768 970** |
| Aprēķinātais nolietojums | 112 504 | 498 738 | 307 368 | **-** | 918 610 |
| Izslēgtais nolietojums | - | (357 340) | (41 181) | **-** | (398 521) |
| **31.12.2023.** | **1 301 493** | **4 656 914** | **2 330 652** | **-** | **8 289 059** |
| Aprēķināts nolietojums | 113 524 | 511 462 | 319 942 |  | 944 928 |
| Izslēgts nolietojums | - | (159 849) | (97 323) |  | (257 172) |
| **31.12.2024.** | **1 415 017** | **5 008 527** | **2 553 271** |  | **8 976 815** |
| **Bilances vērtība**  **31.12.2022.** | **9 459 396** | **1 928 596** | **1 234 606** | **9 529** | **12 632 127** |
| **Bilances vērtība**  **31.12.2024.** | **9 395 003** | **3 163 094** | **1 167 895** | **9 529** | **13 735 521** |

Zemesgrāmatā kā nekustamā īpašuma īpašnieks reģistrēta Latvijas valsts Latvijas Republikas Veselības ministrijas personā.

Saskaņā ar 2006. gada 5. jūnija Nekustamā īpašuma apsaimniekošanas līgumu Nr. 53 un vienošanos Nr.11.4/249 no 12.07.2012 par grozījumiem līgumā, kas noslēgts ar LR Veselības ministriju, Sabiedrības lietošanā noteiktu valsts funkciju realizēšanai nodots nekustamais īpašums – zeme Duntes ielā 22, Rīgā un uz tās esošās ēkas. Saskaņā ar LR Veselības ministriju noslēgtā līguma nosacījumiem nodotais nekustamais īpašums ir jāuzrāda Sabiedrības bilancē.

Bilancē 2024. gada 31. decembrī zemesgabali, ēkas un inženierbūves veido EUR 9 395 003, no kuriem nekustamais īpašums - zeme EUR 343 390, ēkas un inženierbūves EUR 9 051 613 vērtībā.

1. **Izejvielas, pamatmateriāli un palīgmateriāli**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| Medikamenti, medicīnas preces, palīgmateriāli | 419 068 | 376 953 |
| Osteosintēzes implanti | 343 962 | 279 305 |
| Endoprotēzes un mugurkaulu implanti | 31 131 | 31 219 |
| Uzkrājumi lēnas apgrozības medicīnas precēm *(skat. 3.piez.)* | (169 488) | (113 497) |
| Medicīniskais inventārs | 15 636 | 7 137 |
| **Bilances vērtība** | **640 309** | **581 117** |

1. **Pircēju un pasūtītāju parādi**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| Pircēju un pasūtītāju parādu uzskaites vērtība | 2 016 530 | 1 470 423 |
| Uzkrājumi šaubīgiem debitoru parādiem | (249 763) | (219 560) |
| Bilances vērtība | **1 766 767** | **1 250 863** |

1. **Citi debitori**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| Garantijas summa | 572 | 572 |
| Nekustamā īpašuma nodokļa pāarmaksa | 5 | 1 255 |
| Pārējie debitori | 300 | 2 530 |
| Bilances vērtība | **877** | **4 357** |

1. **Nākamo periodu izmaksas**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| Abonēšanas maksa (profesiju klasif., NAIS, internets, žurnāli, dalības maksa) | 1 652 | 4 316 |
| Programmatūras uzturēšanas maksas | 11 133 | 8 947 |
| Programmatūras licenču, iekārtu noma | 8 580 | 6 430 |
| Apdrošināšanas izmaksas | 1 388 | 1 429 |
| Kopā | **22 753** | **21 122** |

1. **Nauda**

|  |  |  |  |
| --- | --- | --- | --- |
|  | Valūta | **31.12.2024**  **EUR** | **31.12.2023**  **EUR** |
| Naudas līdzekļi kasē | EUR | 3 244 | 993 |
| Naudas līdzekļi bankā | EUR | 1 213 829 | 339 761 |
| Naudas līdzekļi ceļā | EUR | 257 | 405 |
|  | **Kopā:** | **1 217 330** | **341 159** |

**14 Pamatkapitāls**

Sabiedrības pamatkapitāls ir EUR 4 044 523 un sastāv no 4 044 523 kapitāla daļām, katras daļas nominālvērtība ir viens *euro***.**

**15 Ilgtermiņa ieguldījumu pārvērtēšanas rezerve (IIPR)**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| Ēku pārvērtēšanas rezerves | 1 738 628 | 1 797 468 |
| Zemes pārvērtēšanas rezerves | 343 390 | 343 390 |
| Pārvērtēšanas rezerves samazinājums 1) | (58 840) | (58 840) |
| Kopā | **2 023 178** | **2 082 018** |

1)Postenī ,,Pārvērtēšanas rezerves samazinājums, atspoguļots pārskata periodā pārvērtēto pamatlīdzekļu objekta ikgadējais nolietojums. *(skatīt 5.piezīmi).*

|  |  |  |  |  |  |  |
| --- | --- | --- | --- | --- | --- | --- |
| **Pamatlīdzekļu postenis** | **Posteņa IIPR vērtība pārskata perioda sākumā**  **(EUR)** | **Posteņa IIPR vērtība pārskata perioda beigās**  **(EUR)** | **PL vērtība pārskata perioda sākumā**  **(EUR)** | **PL pārvērtēšanas rezerves samazinājuma korekcija**  **(EUR)** | **PL vērtība pārskata perioda beigās,**  **ja pārvēr-tēšana nebūtu veikta (EUR)** | **PL vērtība pārskata perioda beigās**  **kad pārvēr-tēšana veikta**  **(EUR)** |
| 31.12.2023. |  |  |  |  |  |  |
| Nekustmie īpašumi | 2 140 858 | 2 082 018 | 7 251 465 | (58 840) | 5 090 893 | 7 172 911 |
| 31.12.2024. |  |  |  |  |  |  |
| Nekustamie īpašumi | 2 082 018 | 2 023 178 | 7 172 911 | (58 840) | 5 071 179 | 7 094 357 |

## 16 Pašu kapitāls

Sabiedrības pašu kapitāls 2024. gada 31. decembrī ir EUR 5 238 312 apmērā un tas ir par EUR  1 193 789 lielāks par Sabiedrības pamatkapitālu. Iepriekšējo gadu nesegtie zaudējumi veido EUR 283 697 Sabiedrības pārskata perioda rezultāts ir zaudējumi EUR 545 692.

2024. gada 31. decembrī Sabiedrības īstermiņa saistības pārsniedz apgrozāmo līdzekļu vērtību par EUR 1 498 416. Sabiedrības ir spējīga turpināt savu darbību nākotnē un ir atkarīga no valsts sniegtā finansējuma medicīnas pakalpojumu sniegšanai.

**17 Citi uzkrājumi**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| Uzkrājumi darbinieku neizmantotiem atvaļinājumiem par iepriekšējiem pārskata periodiem | 267 048 | 242 455 |
| **Kopā** | **267 048** | **242 455** |

|  |  |  |  |
| --- | --- | --- | --- |
|  | **Uzkrājumi paredzamiem atvaļinājumiem gada sākumā** | **Palielinājums (+) / samazinājums (-) uzkrājumiem gada laikā** | Uzkrājumi paredzamiem atvaļinājumiem gada beigās |
| 31.12.2022. | **186 196** | **27 972** | 214 168 |
| 2023. gadā: |  |  |  |
| 1) darba algai | 173 759 | 22 761 | 196 520 |
| 2) darba devēja sociālajām iemaksām | 40 409 | 5 526 | 45 935 |
| 31.12.2023. | **214 168** | **28 287** | 242 455 |
| 2024. gadā: |  |  |  |
| 1) darba algai | 196 520 | 20 011 | 216 531 |
| 2) darba devēja sociālajām iemaksām | 45 935 | 4 582 | 50 517 |
| 31.12.2024. | **242 455** | **24 593** | 267 048 |

## 2024. gadā uzkrājumi darbinieku neizmantotiem atvaļinājumiem par pārskata gadu sastāda EUR 1 162 758 no kuriem EUR 267 048 uzrādīti bilances postenī “Citi uzkrājumi” par iepriekšējiem pārskata periodiem un EUR 895 710 uzrādīti postenī “Uzkrātās saistības” *(skatīt 23. piezīmi).*

**18**  **Nākamo periodu ieņēmumi**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| **Nākamo periodu ieņēmumu ilgtermiņa daļa** |  |  |
| No Veselības norēķinu centra saņemtā investīciju nauda 1) | 313 161 | 319 419 |
| No ERAF saņemtā investīcija (3DP/3.1.5.3.1/11/IPIA/VEC/013) 2) | 1 158 879 | 1 171 949 |
| No ERAF saņemtā investīcija (3DP/3.1.5.3.1/10/IPIA/VEC/017) 3) | 2 004 402 | 2 027 441 |
| No ERAF saņemtā investīcija (9.3.2.0/17/I/002) 4) | 988 328 | 1 095 646 |
| No NVD projekta līguma Nr. 1936 5) | 644 113 | 725 226 |
| No NVD projekta līguma Nr. 2550 5) | 36 977 | 46 222 |
| No NVD projekta līguma Nr. 1874 5) | 28 365 | 37 154 |
| No NVD projekta līguma Nr. 01-11.4/110 5) | 38 | 157 |
| No ERAF saņemtā invenstčija (4.1.1.1/1/23/I/002 ) 6) | 1 679 592 | **-** |
| **Kopā ilgtermiņa daļa** | **6 853 855** | **5 423 214** |
| **Nākamo periodu ieņēmumu īstermiņa daļa** |  |  |
| No Veselības norēķinu centra saņemtā investīciju nauda 1) | 6 258 | 6 258 |
| No ERAF saņemtā investīcija (3DP/3.1.5.3.1/11/IPIA/VEC/013) 2) | 13 070 | 53 687 |
| No ERAF saņemtā investīcija (3DP/3.1.5.3.1/10/IPIA/VEC/017) 3) | 23 039 | 23 039 |
| No ERAF saņemtā investīcija (9.3.2.0/17/I/002) 4) | 107 318 | 107 318 |
| No NVD projekta līguma Nr. 1936 5) | 81 113 | 81 778 |
| No NVD projekta līguma Nr. 2550 5) | 9 244 | 9 244 |
| No NVD projekta līguma Nr. 1874 5) | 8 790 | 12 812 |
| No NVD projekta līguma Nr. 01-11.4/110 5) | 119 | 119 |
| No ERAF saņemtā invenstčija (4.1.1.1/1/23/I/002 ) 6) | 243 966 | **-** |
| No ERAF saņemtā invenstčija (4.1.1.1/1/23/I/002 ) 6) | 10 637 | **-** |
| **Kopā īstermiņa daļa** | **503 554** | **294 255** |
| **Nākamo periodu ieņēmumi kopā** | **7 357 409** | **5 717 469** |

Postenī „Nākamo periodu ieņēmumi” iekļautas iepriekšējos periodos saņemtās investīcijas. No posteņa „Nākamo periodu ieņēmumi” pārskata gada ieņēmumos tiek ieskaitīta pārskata periodam atbilstošā nemateriālo ieguldījumu un pamatlīdzekļu, kuri iegādāti no investīciju finansējuma, nolietojumam atbilstošā daļa, kā arī atbilstoši pārskata periodā projektu izpildei saņemto pakalpojumu izmaksu daļa (*skatīt 5.  piezīmi).*

1. Sadarbības līgumos Nr. 0348/-IN-18/2005 no 13.10.2005. un Nr. 0348/-IN-139/2006 no 18.12.2006. projekta programmā “Veselības aprūpe” ir iesaistītas Veselības obligātās apdrošināšanas valsts aģentūra un Sabiedrība. Līguma īstenošanai pieškirti līdzekļi infrastruktūras pilnveidošanai un medicīniskā aprīkojuma iegādei pacientu aprūpes kvalitātes uzlabošanai.

Pārskata gada ieņēmumos atzīti EUR 6258 investīcijām iegādāto nemateriālo ieguldījumu un pamatlīdzekļu atbilstošās nolietojuma daļas apmērā (*skatīt 5. piezīmi ).*

1. Sadarbības līguma Nr.3DP/3.1.5.3.1/11/IPIA/VEC/013 no 13.10.2011. projekta mērķis ir paaugstināt pakalpojumu kvalitāti un izmaksu efektivitāti. Līguma īstenošanā iesaistītās puses: Slimību profilakses un kontroles centrs (Veselības ekonomikas centrs), Veselības ministrija un Sabiedrība. Projekta kopējās attiecināmās izmaksas:

Pārskata periodam atbilstošie ieņēmumi atzīti, samazinot summas postenī „Nākamo periodu ieņēmumi” par finansiālā atbalsta līdzekļiem investīcijām uzcelto, rekonstruēto ēku atbilstošo nolietojuma daļu EUR 53687 *(skatīt 5. piezīmi).*

1. Sadarbības līguma Nr.3DP/3.1.5.3.1/10/IPIA/VEC/017 no 23.11.2010. projekta mērķis ir paaugstināt pakalpojumu kvalitāti un izmaksu efektivitāti. Līguma īstenošanā iesaistītās puses: Slimību profilakses un kontroles centrs (Veselības ekonomikas centrs), Veselības ministrija un VSIA „Traumatoloģijas un ortopēdijas slimnīca”.

Pārskata periodam atbilstošie ieņēmumi atzīti, samazinot summas postenī „Nākamo periodu ieņēmumi” par finansiālā atbalsta līdzekļiem investīcijām uzcelto, rekonstruēto ēku atbilstošo nolietojuma daļu

EUR 23039 *(skatīt 5. piezīmi).*

1. Sadarbības līguma Nr.9.3.2.0/17/I/002 no 08.09.2017.projekta mērķis ir uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru. Līguma īstenošanā iesaistītās puses: VSIA „Traumatoloģijas un ortopēdijas slimnīca”.

Pārskata periodam atbilstošie ieņēmumi atzīti, samazinot summas postenī „Nākamo periodu ieņēmumi” par finansiālā atbalsta līdzekļiem investīcijām uzcelto, rekonstruēto ēku atbilstošo nolietojuma daļu

EUR 107318 (*skatīt 5. piezīmi*).

1. Ar NVD atbalstu īstenotā projekta - līgums Nr. 1936 no 02.12.2019 “Par endoprotezēšanas operāciju zāles izveides izdevumu segšanu” iesaistītās puses: VSIA „Traumatoloģijas un ortopēdijas slimnīca”.

Ar NVD atbalstu īstenotā projekta - līgums Nr. 2550 no 16.12.2019. “Par mobilās ķirurģiskās iekārtas iegādi” iesaistītās puses: VSIA „Traumatoloģijas un ortopēdijas slimnīca”.

Ar NVD atbalstu īstenotā projekta - līgums Nr. 1874 “Par medicīnas iekārtu izdevumu segšanu” iesaistītās puses: VSIA „Traumatoloģijas un ortopēdijas slimnīca”.

Ar NVD atbalstu īstenotā projekta - līgums Nr. 01-11.4/110 “Par planšetu iegādes izdevumu segšanu”

iesaistītās puses: VSIA „Traumatoloģijas un ortopēdijas slimnīca”.

Pārskata periodam atbilstošie ieņēmumi atzīti, samazinot summas postenī „Nākamo periodu ieņēmumi” par finansiālā atbalsta līdzekļiem investīcijām saņemto pamatlīdzekļu atbilstošo nolietojuma daļu EUR 103 953 (*skatīt 5. piezīmi*).

1. Sadarbības līguma Nr.4.1.1.1/1/23/I/002 no 13.05.2024. Līguma īstenošanā iesaistītās puses: Veselības ministrija un VSIA „Traumatoloģijas un ortopēdijas slimnīca”. Projekta kopējās attiecināmās izmaksas – EUR 3 152 533.

Projekta mērķis ir nodrošināt vienlīdzīgu piekļuvi veselības aprūpei un stiprināt veselības sistēmu, attīstot veselības aprūpes infrastruktūru mugurkaula ķirurģijas jomā. Projektā ir paredzēts iegādāties robotizēto mugurkaula navigācijas sistēmu, dodot iespēju attīstīt jaunas mugurkaula ķirurģijas metodes un operāciju veidus, "Ārstniecības iestāžu infrastruktūras attīstība" .

Postenī „Nākamo periodu ieņēmumi” par finansiālā atbalsta līdzekļiem investīcijām saņemto pamatlīdzekļu atbilstošo nolietojuma daļu EUR 243966 un krājumi EUR 10637 sastādīs 2025. gadā

**19 No pircējiem saņemtie avansi**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| No fiziskām personām saņemtie avansi par pakalpojumu | 22 447 | 14 805 |
| Nodrošinājuma nauda par izsoli | 1 302 | - |
| **Kopā** | **23 749** | **14 805** |

**20 Parādi piegādātājiem un darbuzņēmējiem**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| **Ilgtermiņa daļa** |  |  |
| Norēķini par ieturējumiem (garantijas summas)\* | 237 225 | 97 309 |
| **Kopā** | **237 225** | **97 309** |
| **Īstermiņa daļa** |  |  |
| Norēķini par medikamentiem | 139 390 | 115 900 |
| Norēķini par medprecēm | 1 723 467 | 1 043 380 |
| Norēķini par pakalpojumiem | 239 855 | 273 829 |
| **Kopā** | **2 102 712** | **1 433 109** |

\* Projektā 9.3.2./0/17/I/002 „Kvalitatīvu veselības aprūpes pakalpojumu pieejamības uzlabošana VSIA "Traumatoloģijas un ortopēdijas slimnīca", attīstot veselības aprūpes infrastruktūru ” ietvaros 2020.gada 31.janvārī tika parakstīts līgums par būvdarbu veikšanu ar “LAGRON” SIA. Darbu veikšanas procesā Sabiedrība no katra iesniegtā rēķina summas proporcionāli uz visu Garantijas periodu ietur Garantijas saistību izpildes nodrošinājumu 5% apmērā. Garantijas periods darbiem 60 (sešdesmit ) mēneši. Uz 2024.gada beigām Garantijas summa sastāda EUR 67 717 *(skatīt 28.piezīmi).*

\* Projekta Nr.4.1.1.1/1/23/I/002 no 13.05.2024. “Ārstniecības infrastruktūras attīstība VSIA “Traumatoloģijas un ortopēdijas slimnīca”” īstenošanas ietvaros tika parakstīts līgums Nr. 01-29/251 no 10.10.2024. ar “Elanus Medical Latvia” SIA par robotizēta mugurkaula navigācijas sistēmas iegādi summā EUR 1695078.29. 2024. gada 6.novembrī piegādātājs iemaksāja garantijas laika nodrošinājumu 10% apmērā no līguma summas EUR 169507.83.

**21 Nodokļi un valsts sociālās apdrošināšanas iemaksas**

|  |  |  |
| --- | --- | --- |
| **Nodokļa veids** | **Atlikums 31.12.2024.** | **Atlikums 31.12.2023.** |
| Sociālās apdrošināšanas iemaksas | 420 402 | 361 438 |
| Iedzīvotāju ienākuma nodoklis | 272 222 | 229 166 |
| Pievienotās vērtības nodoklis | 25 723 | 31 886 |
| Nekustamā īpašuma nodoklis | (5) | (1 255) |
| Uzņēmuma ienākuma nodoklis | - | 449 |
| Uzņēmējdarbības riska nodeva | 231 | 230 |
| **Kopā** | **718 573** | **621 914** |

|  |  |  |  |
| --- | --- | --- | --- |
| **Tai skaitā:** |  |  |  |
| Nodokļu pārmaksa | **5** | **1 255** |  |
| Nodokļu parāds | **718 578** | **623 169** |  |

**22 Pārējie kreditori**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| Neizmaksātās darba algas | 870 979 | 64 713 |
| Pārējie kreditori | 2 743 | 2 651 |
| Kopā | **873 722** | **67 364** |

**23 Uzkrātās saistības**

|  |  |  |
| --- | --- | --- |
|  | **31.12.2024**  **EUR** | **31.12.2023**  **EUR** |
| Saņemto pakalpojumu izmaksas | 32 228 | 25 768 |
| Darbinieku neizmantotie atvaļinājumi par pārskata gadu *(skatīt 17. piezīmi)* | 895 710 | 846 009 |
| **Kopā** | **927 938** | **871 777** |

**24 Sabiedrībā nodarbināto personu skaits**

|  |  |  |
| --- | --- | --- |
|  | **2024** | **2023** |
| Vidējais Sabiedrībā nodarbināto personu skaits gadā | 642 | 628 |

**25 Personāla izmaksas**

|  |  |  |
| --- | --- | --- |
| **Izmaksu veids** | **2024**  **EUR** | **2023**  **EUR** |
| Atlīdzība par darbu | 14 751 330 | 13 247 182 |
| Valsts sociālās apdrošināšanas obligātās iemaksas | 3 445 960 | 3 093 930 |
| Pārējās sociālās nodrošināšanas izmaksas (riska nodeva) | 2 779 | 2 688 |
| **Kopā** | **18 200 069** | **16 343 800** |

**26 Informācija par piešķirto atlīdzību valdei par funkciju pildīšanu**

Pārskata periodā vadības locekļu saņemtā atlīdzība par funkciju pildīšanu kopā ar sociālajām nodrošināšanas iemaksām pa amatu grupām sadalās sekojoši*:*

|  |  |  |
| --- | --- | --- |
| **Izmaksu veids** | **2024**  **EUR** | **2023**  **EUR** |
| Valdes locekļu atlīdzība un sociālās iemaksas | 198 129 | 159 992 |
| Kopā | **198 129** | **159 992** |

## 

## 27 Ziņas par nomas un īres līgumiem, kuriem ir svarīga nozīme Sabiedrības darbībā

Sabiedrība kā nomnieks 2022. gadā ir noslēgusi digātālās rentgena iekārtas nomas līgumu Nr. 01-29/299 ar “Arbor Medical Korporācija” SIA. Līguma termiņš ir 60 mēneši – līdz 2027. gada 20.decembrim. Tehnikas atlikusī vērtība nomas perioda beigās noteikta 2 500 EUR. 2024. gada 31. decembrī kopējos minimālos nomas maksājumus saskaņā ar līguma nosacījumiem var atspoguļot šādi:

|  |  |
| --- | --- |
| 2024. gadā | EUR 42 000 |
| 2025. gadā | EUR 42 000 |

## 28 Ziņas par līgumiem, kuriem ir svarīga nozīme Sabiedrības darbībā

2017. gada 8.septembrī tika noslēgts līgums ar Centrālās finanšu un līgumu aģentūru Nr. 9.3.2.0/17/I/002 par Eiropas Savienības fonda projekta īstenošanu “Kvalitatīvu veselības aprūpes pakalpojumu pieejamības uzlabošana VSIA “Traumatoloģijas un ortopēdijas slimnīca”, attīstot veselības aprūpes infrastruktūru” . Projekta attiecināmie izdevumi paredzēti EUR 1 788 847 apmērā no kuriem ERAF finansējums - 85% EUR 1 520 519.95, valsts budžeta finansējums - 9% EUR 160 996.23 un privātais attiecināmais finansējums - 6% EUR 107 330.82.

Projekta īstenošana tika uzsākta 2018.gadā un pabeigta 2022. gada 8. decembrī.

2024. gada 13. maijā tika noslēgts līgums ar Centrālās finanšu un līgumu aģentūru Nr.4.1.1.1/1/23/I/002 par projekta īstenošanu "Ārstniecības iestāžu infrastruktūras attīstība VSIA “Traumatoloģijas un ortopēdijas slimnīca”", attīstot veselības aprūpes infrastruktūru mugurkaula ķirurģijas jomā.

Projekta attiecināmie izdevumi paredzēti EUR 3 152 533.00 apmērā no kuriem ERAF finansējums - 85% EUR 2 679 653.05, valsts budžeta finansējums – 13.57% EUR 427 798.73 un privātais attiecināmais finansējums – 1.43% EUR 45 081.22

2006. gada 5. jūnijā ar LR Veselības ministriju noslēgts nekustamā īpašuma Rīgā, Duntes ielā 22 Nekustamā īpašuma apsaimniekošanas līgums. Līgums noslēgts uz 3 gadiem. Ja neviena Puse, vienu mēnesi pirms termiņa notecējuma, nav paziņojusi otrai Pusei par līguma izbeigšanu, tas uzskatāms par pagarinātu uz tādu pašu laiku.

Savstarpēji noslēgtais līgums ar Nacionālo veselības dienestu par 2024. gadā sniegtajiem ambulatorajiem pakalpojumiem ir līgums Nr. NVD-1/256-2022 no 01.10.2024., stacionārajiem pakalpojumiem ir līgums Nr. 1-2093-2019 no 22.01.2025. un ambulatoriem laboratoriskiem pakalpojumiem ir līgums Nr. NVD-1/7-2024 no 01.11.2024.

Stacionārās veselības aprūpē līguma kopējā summa                                                  EUR      24 058 621

Ambulatorajā veselības aprūpē līguma kopējā summa                                              EUR        1 565 658

       Ambulatoriem laboratoriskiem pakalpojumiem līguma kopējā summa               EUR             11 879

**29 Notikumi pēc bilances datuma**

Finanšu gada beigās COVID-19 krīze ir mazinājusies Latvijā un būtiska ietekme uz veselības aprūpes pakalpojumu nodrošinājumu nav vērojama, taču ir vērojamas citu jomu krīžu ietekme: enerģētiskā un kopējā ekonomiskā (tiešā saistībā ar Krievijas Federācijas agresiju Ukrainā), kuras arī radīja tēriņu būtisku pieaugumu. Šobrīd nav precīzu prognožu, ka enerģētiskā un kopējā tirgus situācija pozitīvi un strauji varētu uzlaboties. Līdz ar to var teikt, ka ir iestājusies reālas ekonomikās attīstības nenoteiktība. Kā arī Slimnīcas plānveida pakalpojumu nodrošināšanu var turpmāk ietekmēt Ukrainā cietušo militārpersonu un civilo iedzīvotāju uzņemšana, lai sniegtu traumatoloģisku-ortopēdisku ārstēšanu.

Šie secinājumi balstīti uz informāciju, kas pieejama šī finanšu pārskata parakstīšanas brīdī un turpmāko notikumu ietekme uz Sabiedrības darbību nākotnē var atšķirties no vadības patreizējā izvērtējuma.

Pēc pārskata gada beigām līdz šī finanšu pārskata parakstīšanas datumam nav notikuši nekādi citi svarīgi notikumi, kas varētu būtiski ietekmēt 2024. gada pārskata novērtējumu.

**30 Priekšlikumi par peļņas sadali vai zaudējumu segšanu**

Sabiedrība 2024. gadā strādāja ar zaudējumiem EUR 545692 apmērā. Atbilstoši Komerclikuma 161.panta ceturtās daļas noteikumiem, dividendes nedrīkst noteikt, aprēķināt un izmaksāt, ja no gada pārskata izriet, ka Sabiedrības pašu kapitāls ir mazāks par pamatkapitālu. Saskaņā ar Gada pārskatu un konsolidēto gada pārskata likuma 34. panta otro daļu ilgtermiņa ieguldījumu pārvērtēšanas rezervi nedrīkst izmaksāt, sadalīt dividendēs vai izlietot zaudējumu segšanai vai citiem mērķiem.

No Sabiedrības 2024.gada pārskata izriet, ka ilgtermiņa ieguldījumu pārvērtēšanas rezerve veido EUR 2023178. Sabiedrības pašu kapitāls bez ilgtermiņa ieguldījumu pārvērtēšanas rezerves bija mazāks nekā Sabiedrības pamatkapitāls par EUR 829389.

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Agnis Driksna  Valdes loceklis |  | | Modris Ciems  Valdes loceklis |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_ |
| Dzintra Perevertailo  Galvenais grāmatvedis |

2025. gada 25. aprīlī